बरगद के फेड़ - डाo उमेशजी ओझा - मैना: भोजपुरी साहित्य क उड़ान (Maina Bhojpuri Magazine)\nHome डा उमेशजी ओझा लघुकथा Bhojpuri Kahani बरगद के फेड़ - डाo उमेशजी ओझा\nबरगद के फेड़ - डाo उमेशजी ओझा\nसुमेरन मुखिया, रोज सबेरे आ सांझी के गाँव के खरिहान में बईठल सोचत रहस कि गाँव के लोग खातिर कवन अईसन काम कईल जाव जवना से गावँ के भलाई होखो। बड़ी दिन तक सोचत रहले, बाकी कवनो आखिरी फैसला प ना पहुच पावत रहले। एक दिन सुमेरन खरिहान में बईठल रहले तले सुदामा भी उनका लगे पहुच गईले।\n"का हो मुखिया जी! ढेर दिन से देखत बानी कि रउरा कुछ सोच रहल बानी, का बात बा? कही कुछ हमरा लायक होखे त ........., हम राउर कुछ मदद क दिही?"\n"ए सुदामा काका! बात सही कहत बानी, हम सही मे सोचत बानी, बाकी नतीजा प नईखी पहुच पावत । हम सोचत बानी की गावँ के लोग खातिर कवन काम कईल जाव, जवना से गाँव के सभ लोग के कुछ नया आ आराम दायक होखो।\n"बस अतने, आ हतना दिन से परेशान बानी, अरे कहावत सुनले बानी, जंहा फेड़ ना रुख, ओहिजा रेड प्रधान, मतलब समझनी।"\n"अरे ना काका, रउरा का बुझवल बुझावत बानी हमरा समझ मे नईखे आवत।"\n"ए मुखिया जी!, गावँ में आपन नजर दउराई, कही कवनो बगइचा नईखे, हमनी के काहे ना मिलके एगो बगइचा लगा दिही जा, जवना से गावँ आ बाहर से आवे वाले लोग के सुस्ताए के एगो ठिकाना, छाँव मिल जाई, अगर फलदार लगा दिहिजा त फलों खाए के मिली।"\n"ह काका बात में त दम बा, सोचत बानी कि कईल का जाउ ? एह में तहरो हमार साथ देबे के पड़ी।"\n"ठीक बा मुखिया जी जब रउरा खोजब हमारा के अपना साथे पाइब।"\nसुमेरन सोचे में लाग गईले, आखिर में फैसला कईले की सबसे बढ़िया बरगद के फेड़ होई। एकर कईगो शाखा हो जाली स, आ घन पतई भी होला जेकरा से राहगीर के बढ़िया छाँव मिली आ गाँव के भी लोग बरगद के छाँव में दुपहरिया बितअईहे।\nबड़ी दिन सोचला समझला के बाद सुमेरन गाँव से बहरी आपन दस कठा के खेत के बीचों बीच बरगद के गॉछि लगा दिहले।\nसुमेरन के एगो काम बढ़ी गईल, बरगद के फेड़ के आपन बेटा से भी बढिके सेवा करत रहले। दुनो बेर बाल्टी में पानी लेके फेड़ में डालत रहले। देखत देखत फेड़ बड़हन हो गईल। सुमेरन के एगो दोस्त बरगद के फेड़ के रूप में मिल गईल रहे।\nसुमेरन अब रोज सबेरे आ सांझी के आपन दोस्त बरगद के छाँव में बईठ के फेड़ से आपन दुःख तकलीफ बतीआवत रहले । जइसे जइसे फेड़ बड़ होत गईल ओकर शाखा भी बढ़त गईले स। कईगो शाखा मूल के साथे साथ लटकल शुरू कर देहली स। बरगद के फेड़ अब अउरी घन आ विशाल हो गईल पूरे दस काठा में ओकर टहनी फइल गईलीसन। गाँव के सभ औरत मरद ओह फेड़ के छाव में बईठी के उ फेड़ के आपन दोस्त समझ के आपन दुःख तकलीफ बतिआवस। सुमेरन के छोड़ के केकरो ना बुझात रहे कि एह बरगद के असली जड़ शाखा कवन ह,। काहे कि फेड़ के सेवा करे आ ओकरा के बढ़ावे में उनकर केहू सहायता ना कईले रहे। सब शाखा एक दोसरा से बतिआवस कि ई गाँछि हमारे प खाड़ बा। बाकी सुमेरन खाली असली जड़ के पकड़ले रहन। उ जानत रहले ई हमार दोस्त आपन असली शाखा जड़ प ही खाड़ रही।\nढेर दिन तकले गाँव के लोग के दुःख तकलीफ सुनत सुनत बरगद के फेड़ में उदासी आवे लागल। शाखा सभ जमीन छोड़े लगलिस। अब असली जड़ प बरगद के फेड़ टिकल रहे। उहो ढेर दिन तक ना टिक पावल। सुमेरन के लाख कोशिश कईला के बाद भी पूरा फेड़ जमीन छोड़ के उड़े लागल। बाकी सुमेरन, फेड के मूसली जड़ के ना छोडत रहले। सभ शाखा से फेड़ के खाना मिलल बन्द हो गइल। मात्र मूसली जड़ के सहारा रह गईल रहे। सुमेरन काफी डेरा गईले आ सोचे लगले की ई का हो रहल बा। हमार सभ मेहनत बेकार हो रहल बा। चाहे जवन हो जाई हम आपन मेहनत बेकार ना जाये देब। एकर छाव हम बना के राखब। बाकी तब तकले बरगद के सभ शाखा असली जड़ के साथ छोड़ देले रही सन। सुमेरन के मेहनत काम आईल आ आखिर में उड़त बरगद के फेड के उ दुबारा जमीन में लगावे में सफल हो गईले। अब सुमेरन समझ गईल रहले फेड भी आदमी के तकलीफ से दुःखी होला । अबकी हाली उ शाखा के बात प ध्यान ना देत रहले आ बरगद के जतना शाखा निकले ओकारा के पकड़ी के जमीन के हवाले कर देस ओकारा प माटी चढ़ा देत रहले । जेह से सब शाखा के भरपूर मात्रा में भोजन मिले लागल। बरगद के छाव सुमेरन के पूरा खेत मे फैल गईल। एक गाँव से दोसर गाँव तकले उ बरगद के फेड़ सुमेरन के नाम से विख्यात हो गईल।\nसही कहल गईल बा कि कवनो फेड के लगे जाके ओकरा के कोसल जाव त उ कुछ दिन में सूखे लागी। एह से ओकरा में हरियाली राखे खातिर ओकरा प ध्यान दिहल जरूरी बा। कवनो बगइचा होखो भा फेड ओकर एगो मेन रखवार होलन जे आपन जी जान से ओकर राखवरी करेलन पानी भोजन देबेलन , भले उ आपन सहायता खातिर कईगो रखवार राख लेश बाकी बगइचा ओकरे कहाला। जइसे कवनो कंपनी के संस्थापक के नाम से कंपनी मशहूर होला । ओसही आज उ बरगद के फेड़ सुमेरन के नाम से विख्यात बा।\nलेखक परिचय:- नाम: डाo उमेशजी ओझा\nमोबाइल नं:- 943134743


Binitakushwaha's Page - JaiBhojpuri.com\nFemaleNepal Like0members like this\nBlog PostsDiscussionsEventsGroupsPhotosPhoto AlbumsVideos Binitakushwaha's Likes Binitakushwaha's Friends\nView All Binitakushwaha's Page\nशशि कुमार सिंह (SHASHI) leftacomment for Binitakushwaha"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\n"Sep 10, 2012Rajeev Mishra "राजीव भोजपुरिया" leftacomment for Binitakushwaha"रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Sep 10, 2011शशि कुमार सिंह (SHASHI) leftacomment for Binitakushwaha"प्रणाम आ जय भोजपुरी\nजय भोजपुरी"Sep 10, 2011Ashutosh Ranjan leftacomment for Binitakushwaha"विनीता जी जनम दिन के बहुत बहुत बधाई"Sep 10, 2010s. chauhan leftacomment for Binitakushwaha"विनीता जी जनम दिन क बहुत बहुत बधाई\nजय भोजपुरी"Sep 10, 2010Amit Patli leftacomment for Binitakushwaha"Happy bday dear"Sep 10, 2010amiruddin leftacomment for Binitakushwaha"binta kushwaha ka aap humra se dosti karal chahab"Mar 2, 2010Uday Shankar Singh leftacomment for Binitakushwaha"how ..r...you........"Nov 4, 2009Arvind kumar yadav leftacomment for Binitakushwaha"\n"Sep 26, 2009Mayank Kumar Chaturvedi leftacomment for Binitakushwaha"विनीता जी आपने जबाब नही दिया. Can you add me in your friends list?"Aug 29, 2009dilip mandal leftacomment for Binitakushwaha"लीलरा पर चमचम शान, ता जनीहा की हवे भोजपूरिया,\nअसियो मे धेखिहा जवान, ता जनीहा की हवे भोजपूरिया|\nहॅतवा कलम आ लौर दूनो पाइके,\nदुनिया मे केकरो से हॅतवा मिलाई के,\nचमकट सुरूज़ समान , ता जनीहा की हवे भोजपूरिया |\nकल छल इचिको ना सबे कुछ सपाट हा,\nधोतिया…"Aug 26, 2009dilip mandal leftacomment for Binitakushwaha"लीलरा पर चमचम शान, ता जनीहा की हवे भोजपूरिया,\nधोतिया…"Aug 26, 2009S N . Pandey leftacomment for Binitakushwaha"Hi Vinita"Aug 17, 2009Mayank Kumar Chaturvedi leftacomment for Binitakushwaha"विनीता जी क्या आप मुझसे दोस्ती करना चाहेगी.\naapko bhojpuri aati hai. achhi"Aug 17, 2009ABHISHEK TIWARi leftacomment for Binitakushwaha"hiiiiiiii vinita join me"Aug 11, 2009Parmeshwar Kumar Shah leftacomment for Binitakushwaha"U r looking so cute!!!! Kuchh kuchh hota hai! Thanks to join jaibhojpuri. aai Bhojpuri khatir kuchh kail jao!!!!!!!"Aug 10, 2009 More... RSS\nAt 9:15am on September 10, 2012, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 11:55am on September 10, 2011, Rajeev Mishra "राजीव भोजपुरिया" said… रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 7:08am on September 10, 2011, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 2:07pm on September 10, 2010, Ashutosh Ranjan said… विनीता जी जनम दिन के बहुत बहुत बधाई At 12:21pm on September 10, 2010, s. chauhan said… विनीता जी जनम दिन क बहुत बहुत बधाई\nजय भोजपुरी At 11:44am on September 10, 2010, Amit Patli said… Happy bday dear At 2:42pm on March 2, 2010, Uday Shankar Singh said… happy holli binita kushwaha jee\njaibhojpuri At 1:23pm on March 2, 2010, amiruddin said… binta kushwaha ka aap humra se dosti karal chahab At 5:24pm on February 20, 2010, Uday Shankar Singh said… thanks At 3:40pm on November 4, 2009, Uday Shankar Singh said… how ..r...you........ No comments yet!


Realme7Price in India, Full Specifications & Features - 25th July 2021 | Digit\nAvailable 128GB/8GB 18,995\nमॉडल : 7\nउत्पाद के नाम : Realme 7\nRealme7Smartphone 6.5 -इंच स्क्रीन IPS LCD के साथ आवेला, जौना के रेज़ल्यूशन 1080 x 2400 पिक्सल तथा पिक्सल घनत्व 405 पर इंच बा | फोन 2x2.05 GHz, 6x2.0 GHz Octa-core कोर प्रोसेसर से संचालित बा और एकर रैम 6GB बा. Realme7Android 10 ओएस पे काम करेला.\nRealme7Smartphone September 2020 मे लॉंच भईल रहे|\nRealme7मे कनेक्टिविटी के तरीका बा : ,GPS,Wifi,HotSpot,NFC,Bluetooth,\nRealme7के कैमरा मे ,HDR,, लोड बा|\nAmazon Realme7(Mist Blue, 8GB RAM, 128GB Storage) Without Offer ₹ 18,995\nसैमसंग गैलक्सी M31


देश दुनिया के खबर (बियफे, 10 सितंबर 2015) – टटका खबर\nबियफे का दिने हिन्दी के अंतर्राष्ट्रीय सम्मेलन के संबोधित करत पीएम मोदी कहलन कि जरूरत बा कि हिन्दी के प्रौद्योगिकी में इस्तेमाल होखे जोग बनावल जाव. 32 बरीस बाद हिन्दुस्तान में होखत एह विश्व हिन्दी सम्मेलन के उद्घाटन करत पीएम के कहना रहे कि जल्दिए अंग्रेजी आ चीनी भाषा का बाद प्रौद्योगिकी में हिन्दी के तिसरका जगहा बन जाई आ हिन्दी भाषा के एगो बड़हन बाजार बन जाई. एह मौका पर उत्तर भारत के अउरी भाषा बोले वालन के टीस मारत बा काहे कि हिन्दी इह पट्टी के सगरी भाषा के हक मार के बइठ गइल बिया आ ओकरा चलते अनेके भाषा पनप नइखी पावत स. दुख के बात बा कि हिन्दी का चलते भोजपुरीओ के बहुते नुकसान भइल बा आ एह इलाका के हिन्दी साहित्यकारन का चलते भोजपुरी के आजु ले मान्यता ना मिलल.\nभारत आ पाकिस्‍तान दुनू देश के सीमा के रखवारन के आजु नई दिल्ली में बइठक शुरू भइल जवना में सीमा पर होखत घटना के रोके खातिर नया रननीती बनावे पर विचार भइल. बइठक तीन दिन चले वाला बा. पहिले ई दूइए दिन चले वाला रहुवे बाकिर नया रणनीति बनावे ला एक दिन बढ़ा दीहल गइल.\nप्रधानमंत्री मोदी आजु भोपाल में भाजपा समर्थकन के संबोधित करत कहलन कि संसद में वस्‍तु आ सेवाकर विधेयक कांग्रेस का चलते पारित ना हो सकल. कांग्रेस के अड़ियल रुख देखत संसद के मानसून सत्र के अवसान बिना वस्तु सेवा कर विधेयक पास करवले करे के पड़ गइल. कहलन कि करिया धन का बारे में बनल कानून से हवालाबाजन के होश उड़ गइल बा आ ओहनी के पता चल गइल बा कि जल्दिए ओहनी के गोड़ धरे लायक जमीन ना रह जाई. आ एही चलते सराकर के काम में बाधा दीहल जा रहल बा.\nएनडीए के सहयोगी राष्‍ट्रीय लोक समता पार्टी आ हिन्‍दुस्‍तानी अवाम मोर्चा बिहार विधानसभा चुनाव के सीट बाँटे के सवाल पर आखिरी फैसला भाजपा पर छोड़ दिहले बाड़न बाकिर लोजपा अब ले अइसन नइखे कइले. बतावल जात बा कि ओकरा मिले वाला सीटन के गिनिती ओकरा बहुते कम लागत बा. एही बीच झारखंड मुक्ति मोर्चा एलान कइले बावे कि ऊ बिहार के सगरी सीट से चुनाव लड़ी.\nमाँसखोरन के बवाल मचवला का बावजूद कुछ अउरी राज्य जैन पर्व का मौका पर मांस बेचे पर रोक लगा दिहलें. ओने जम्मू कश्मीर के हाई कोर्ट आदेश दिहले बावे कि समूचा राज्य में गोमांस के बिक्री पर रोक के कड़ाई से पालन कइल जाव.\nपिछला दू दिन के तेजी पर बियफे का दिने बिकवाली हावी हो गइल आ सेंसेक्स में 97 अंक आ निफ्टी में 31 अंक के गिरावट दर्ज भइल. रुपिया डालर का मुकाबले दू पइसा कमजोर हो गइल.\nपांचवा राष्ट्रमंडल युवा खेलन में बियफे का दिने भारत दू गो स्वर्ण पदक मिला के कुल सात गो पदक हासिल कइलसि. तीरंदाजी में प्राची सिंह के महिला रिकर्व स्पर्धा के स्वर्ण पदक आ टेनिस मिक्स्ड डबल्स में शशिकुमार मुकुंद अउर धृति वेणुगोपाल के जोड़ी के स्वर्ण पदक मिलल. भारत के अब सात गो स्वर्ण, चार गो रजत आ छह गो कांस्य पदक हो गइल बा.\nअमरीकी ओपन टेनिस टूर्नामेंट में सानिया मिर्जा महिला डबल्स आ लिएंडर पेस मिक्स्ड डबल्स के फाइनल में पहुंच गइल बाड़ें.\nमुंबई में बियफे का दिने बोलावल यूपी सरकार के निवेश सम्मेलन में तैंतीस हजार करोड़ रूपिया निवेश के समझौता पर दस्तखत भइल. सम्मेलन के सम्बोधित करत मुख्यमंत्री अखिलेश यादव कहलन कि उत्तर प्रदेश में निवेश के बहुते संभावना बा आ सरकार एक खातिर हर तरह के सहायता करे ला तइयार बिया.\nपटना में चलावल गइल एगो सघन तलाशी अभियान में गांधी मैदान थाना के कारगिल चौक का लगे एगो मोटरसाईकिल सवार का लगे से बारह लाख रुपिया नगद मिलल आ ओकरा के हिरासत में लेके पूछताछ कइल जात बा.\nश्रीलंका एयरलाइंस के कोलंबो से चेन्नई आवत एयरबस ए 330-200 विमान उतरत घरी बहुते गरम हो गइल जवना का बाद ओकरा के रनवेए पर रोक दीहल गइल आ ओहिजे से सवारियन के उतार लीहल गइल. सभे सुरक्षित रहल.\nबिहार चुनाव से पहिले आवत ओपिनियन पोल में बियफे का दिने एगो सर्वे में एनडीए के बढ़त बतावल गइल जबकि बुध का दिने आइल सर्वे में महागठबन्हन के बढ़त मिलत देखावल गइल रहुवे.


जमानत – टटका खबर\nजोधपुर 07 अप्रैल. जोधपुर के अदालत से कांकाणी हिरण शिकार का मामिला में दोषी पावल गइल फिल्म अभिनेता सलमान के बीस बरीस चलल मुकदमा का बाद पाँच बरीस के ोल आ दस हजार रुपिया के जुर्माना के सजा मिलल रहुवे. बाकिर समरथ के नहीं दोष गुसाईं वाला अंदाज में दू दिन में सेशन कोर्ट से\nनयी दिल्ली 13 दिसंबर (वार्ता) चारा घोटाला मामिला मे झारखंड के रांची जेल मे पिछला तीन अक्टूबर से सजा काटत बिहार के मुख्यमंत्री रह चुकल लालू प्रसाद यादव के जमानत के अरजी सुप्रीम कोर्ट मंजूर क लिहलसि. लालू प्रसाद यादव के चारा घोटाला के एगो मामिला मे रांची के विशेष सीबीआई अदालत पाँच साल के


मॉरीशस सरकार के कर्मयोगी सम्मान से सम्मानित भइलन कुलदीप श्रीवास्तव – Anjoria\nNov 7, 2014 कुलदीप श्रीवास्तव, मारीशस, सम्मान\nभारत में भोजपुरी पत्रकारिता में आपन पहचान बना चुकल कुलदीप श्रीवास्तव के भोजपुरी में कइल बढ़िया काम ला मॉरीशस सरकार कर्मयोगी सम्मान से सम्मानित कइलसि.\n29 अक्टूबर से5नवंबर ले मॉरीशस में चलल अंतराष्ट्रीय भोजपुरी सम्मेलन में कुलदीप श्रीवास्तव के एह सम्मान खातिर खास क के बोलवले रहुवे मारीशस सरकार. देश-विदेश से उमड़ल मीडिया के हुजूम का बीच कुलदीप श्रीवास्तव अपना जूनुन आ भोजपुरी के सकारात्मक रिपोर्टिंग का बल पर ई मुकाम हासिल कइलन.\nभोजपुरी पंचायत के संपादक कुलदीप श्रीवास्वत समेत सगरी पत्रकारन के मॉरीशस के संस्कृति आ कला मंत्री मुक्तेश्वर चुन्नी सम्मानित कइलन. एह सम्मेलन मेंं कुलदीप श्रीवास्तव आपन शोधपत्र प्रस्तुत कइलन.


नेता के जबान आ आपन देश | Anjoria's Weblog\nनेता के जबान आ आपन देश\nPosted on जून 6, 2012 by Anjoria\nआजु काल्हु , जान जा ए रामचेला कि नेता लोगन के जबान बिछला जा तिया. कहले बा कि चाम के जीभ ह, बिछला जाले. लेकिन नेता लोगन के जीभ सबसे जियादा बिछलाले. खास क के जब चुनाव के पहिले वाला मौका होखो. अब देखऽ ना कि दू दिन पहिलही मोदी जी, चाहे करुणानिधि जी का बोलले अब का लीपापोती करऽता लोग. बिछलाला त गोड़ो लेकिन ऊ जब बिछलाला त लोग गिर परेला आ ओकरा बाद आंखि झुका के धूरा झारे ला आ एने ओने तिकवे ला कि केहु देखत त नइखे. लेकिन नेता के जब जबान बिछलाले त ऊ आंखि उठा के बहस करेला. जान जा कि जिनगी तीन गो चीज बिछलाला, एगो जीभ, दोसरके गोड़ आ तीसरके नजर. गोड़ बिछलाइल त बूझि जा कि आदमी लापरवाह रहे, जबान बिछलाइल त माने कि ओह पर भरोसा करे लायक नइखे आ जे आंखि बिछला गइल त जान जा कि आदमी बदचलन बा. ई देश के राजनीति के त कवनो चरित्र बा ना एहिसे जब नेता के जुबान बिछलाले त केहु के हरानी ना होला. काहे कि नेता के जबान बिछलाले ना, ओकरा के ढकेल के बिछलावल जाला आ ढकेले वाला खुद उहे होला जेकर जबान होले. ई काम जहां वोट बैंक होला ओहिजा बेसी होला. अइसन बूझाला कि वोट बैंक के चौकठ पर केला के छिलका गिरल रहेला. ई जान जा कि जे केला के छिलका ना गिरल होखो त नेताजी अपना पाकिट में से निकाल के ओहिजा गिरा देले. अपना देश में केला के बड़ा महत्व बा केला के पतई, चाहे ओकर धड़, चाहे केला के घवद सबके अलग-अलग महत्व बा. एहिसे अपना देश में नेता लोग केला पाकिट में ले के घूमे ला. फल खा लिहले आ छिलका गिरा दिहले अगर कम्पीटीटर बा त ओकर गोड़ बिछलाई आ बोटर बा त ओकरा खातिर नेताजी जबान बिछलाई.\nअब ई जान जा कि चुनाव नारा काल होला, प्रश्न काल होला, असमंजस काल होला, चुनाव फिसलन काल होला. कवनो नेता के जिनगी में चुनाव हरला से बड़हन डर कवनो ना होला. अब ई मत सोच लीहऽ कि जबान जे नता होई ओकर चमड़ो ओही के होई. नाहीं, जबान त ओकरे बा लेकिन ऊ जबान के चमड़ा ओकर ना होला. ई केहु के मार के लिहल जाला. इहे कारण ह कि आजादी के बाद एतना लोग मुआ के ई चमड़ा हासिल कइले बा लोग. उहे चमड़ा के कारण पूरा देश ऊ लोग केला के छिलका पर रखले बा. जब चाहे धकिया के पूरा सिस्टम के गिरा देवे.


Know about Malukdas who served the people of lifetime bhojpuri Bhojpuri Spl: जानीं के रहन संत मलूकदास, जे सउसे जिनिगी कइलन मनुजता के सेवा!– News18 Hindi\nLast Updated: February 10, 2021, 16:55 IST\nआपन हाथ जगरनाथ में मलूकदास के गहिर आस्था रहे.उन्हुकर एगो साखी आजुओ जन-जन के जबान पर चढ़ल रहेला,बाकिर ओकर गलत माने लगाके समाज के निकम्मा-निठल्ला आ 'दइब-दइब' गोहरावेवाला आलसी ई मानि लिहलन जिनिगी में किछऊ करे-धरे के जरूरत नइखे, काहेंकि देबेवाला दाता राम त सभकर इंतजाम करबे करिहन. एहसे उलट,मलूकदास के कहनाम रहे कि मनई हरेक किसिम के बन्हन से आजाद रहिके आ खुद खातिर पावे के लालसा छोड़िके अगर आपन काम करे,त परमात्मा सभ किछु अपनेआप दीहें. अजगर केहू के चाकरी ना करेला,चिरई-चुरुंग बन्हनमुक्त होके उड़ान भरेला.ओह सभके जरूरत दाता राम पूरा करेलन. 'हारिए न हिम्मत, बिसारिए न हरिनाम/जाहि विधि राखे राम/वाहि विधि रहिए' के भाव जगावत मलूकदास कहले रहलन-\nमलूकदास लरिकाइएं से अंतर्मुखी सुभाव के रहलन. उन्हुकर मन ना त खेलकूद में लागे,ना लरिकाईं वाला गतिविधियन में. ऊ हरदम मनुजता के कल्यान खातिर लवसान रहत रहलन. एगो पहुंचल साधु के निगाह जब बुतरू मलूक प परल,त ऊ भविसबानी कइलन-'देखीं, एह लरिका के बांह ठेहुना के नीचे ले पहुंचत बिया. ई लरिका आगा चलिके या त परतापी राजा बनी, भा एगो बहुत बड़हन सेसर संत.' राह चलत मलूक के निगाह हरदम कांट-कूस आ आंकड़-पथल पर रहत रहे. जइसहीं उन्हुका कवनो ईंटा-कंकड़ भा कांट-कूस लउके,ऊ लपकिके सजगता से उठा लेसु आ अइसना जगहा ले जाके धऽ देसु,जहवां कवनो मनई के पइसार ना होखे, जवना से कि केहू घवाहिल ना होखे पावे. परदुखकातरता उन्हुका में कूटि-कूटिके भरल रहे. ऊ लिखलहूं रहलन-\nमलूकदास के जनमस्थली आ करमस्थली 'कड़ा' रहे. जब मलूक के झुकाव अध्यात्म का ओरि होखे लागल रहे,त उन्हुकर बाबूजी उन्हुका के कवनो कामकाज करे के नसीहत दिहलन. उन्हुकर ऊनी कम्मर के छोट-मोट धन्हा रहे. ऊ मलूक के गिनिके किछु कम्मर दिहलन आ बाजार में बेचिके पइसा ले आवे के कहलन. बाकिर मलूक शीतलहर से कंपकंपात गरीब बेसहारा लोगन में मुफुते में कम्मर बांटिके खाली हाथ लवटि आइल रहलन. बाबूजी सुन्दर दास जब कपार पीटे लगलन,त मलूक उन्हुका के जिनिगी के सार्थकता के भान करवले रहलन आ दीन-दुखी,जरूरतमंदन के मदत कऽके सही माने में सुख पावे के एहसास करवले रहलन.\nसंत मलूकदास ई बात साफ-साफ कहत रहलन-'हम संध्या-तर्पण सब तजि देले बानीं. तीरथ-नहानो कबो ना करीं. हरि रूपी हीरा त हमरा हिरदये में बा. बस हम ओकरा के भावना रूपी जल से नहवावत रहेलीं.'\nतुलसी के भक्ति-भावना 'सियाराममय सब जग जानी' आ 'सुरसरि सम सभ कहं हित होई' में बिसवास राखेवाला संत मलूकदास के तमाम धर्मावलम्बियन से प्यार रहे,संपूर्ण मानवता से ममता रहे. एहसे का हिन्दू,का मुसलिम-सभे उन्हुका से बेइंतिहां प्यार करत रहे,आजुओ करेला. उन्हुकर 108बरिस के लमहर उमिर आ संतजीवन के राज़ आ सार रहे-\nBhojpuriBhojpuri NewsMalukdasभोजपुरीभोजपुरी न्यूजमलूकदास


भोजपुरी फिल्म ‘डर’ के म्यूजिकल लांचिंग | CinemaBhojpuri.in\nJuly 5, 2012 - इण्डस्ट्री न्यूज, गीत संगीत, फिल्म\n- Tagged: डर\t- no comments\tईशा हर्ष फिल्म्स प्रोडक्शन के बैनर तले बने जात भोजपुरी फिल्म ‘डर’ के म्यूजिकल लांचिंग पिछला दिने मुंबई में वीरा देसाई के जीप ट्रैक स्टूडियो में आलोक कुमार आ प्रियंका सिंह के गावल रोमांटिक गीत से करावल गइल. संगीतकार हउवें छोटे बाबा आ गीतकार बाड़ें विनय बिहारी, अशोक सिन्हा अउर राजेश मिश्रा. निर्माता अभय सिंह, निर्देशक पराग पाटिल, लेखक शंकर सैदपुरी, कैमरामैन जगविन्दर हुन्डल आ एक्शन मास्टर हीरा यादव. फिल्म का कहानी का बारे में निर्देशक पराग पाटिल बतवलें कि कवनो वजह से बिछड़ गइल दू गो भाईयन के कहानी बा एहमें. दुनु के बिछड़ल अतना दिन हो गइल बा कि एक दोसरा के चिन्ह ना सकसु. एह माहौल में एहो लड़िकी एहलोग का जिनिगी में आवत बिया जे दुनु के मतभेद मेटावत बिया.\nनिर्माता अभय सिंह एह फिल्म से पल्लवी सिंह के ले आवत बाड़न. बाकी कलाकारन आ तकनीशियन के चुनल जात बा. शूटिंग अक्टूबर से उत्तर प्रदेश के गोरखपुर में शुरु होखी.\nमिलत जुलत*गरदा* के संगीतमय मुहूर्त भइल (3)चुप रह गइनी त राउरो गलती होई (3)धूम मचावत बा कजरा मोहब्बत वाला के संगीत (3)‘‘लगा देब जान की बाजी‘‘ के संगीतमय मुहूर्त (3)“खुद्दार” के संगीत वेव म्यूजिक पर जारी भइल (3)To the official site of Related Posts via Taxonomies.\tLeaveaReply Cancel reply


कवन गीत हम गाईं बसन्ती – Anjoria\nजनवरी 31, 2017 अशोक द्विवेदी, कविता, भोजपुरी\n(वसन्त पंचमी, 1ली फरवरी 2017, प मंगल कामना करत)\n– अशोक द्विवेदी\nकठुआइल उछाह लोगन के,\nमेहराइल कन -कन\nपियरी रँगे न मन !!\nहर मजहब के रंग निराला\nराजनीति के गरम मसाला\nखण्ड खण्ड पाखण्ड बसन्ती\nचटकल मन – दरपन !!\nगठबन्धन के होय समागम\nतिहुआरी टोटरम के मौसम\nधुआँ -धूरि कोहराम मचावे\nधरती अउर गगन !!\nगलत कलेण्डर के तिथि लागे\nजे देखs ,बउराइल भागे\nकोइलरि गइल बिदेस भँवरवा\nगड़ही – तीर मगन !!\nहिम-तुसार-बदरी घिरि आइल\nजाय क बेरिया माघ ठठाइल\nचुभ-चुभ धँसे बरफ के टेकुआ\nसन् सन् चले पवन !!\nकिताबि आ पत्रिका के परिचय – 10\nOne thought on “कवन गीत हम गाईं बसन्ती”\nफ़रवरी 1, 2017 को 11:43 अपराह्न पर\nनीक. बहुत निक लागल.


टटका खबर, अतवार ५ फरवरी २०१२ | Anjoria's Weblog\nरोहतास जिला के आलमपुर में जनता के संबोधित करत लोकसभा स्पीकर मीरा कुमार कहली कि दुर्गावती जलाशय परियोजना का राह के सगरी बाधा हटा दिहल गइल बा आ अब जल्दिये एकर निर्माण शुरू हो जाई.\nसिवान के महाराजगंज में बँगरा गाँव का लगे काल्हु देर साँझ सरस्वती जी के मूर्ति विसर्जन करे समय दू गो गुट के आपसी चाकूबाजी में छह लोग घवाहिल हो गइल.\nकटिहार में एगो निजी जूट मिल में आग लगला से एक करोड़ रुपिया के संपति जर के राख हो गइल. आग मुख्य भंडार में शुरू होके सगरी मिल में पसर गइल.\nभूमि आ राजस्व मंत्री रमई राम आजु बतवलन कि जवना महादलित परिवारन के अबही ले मकान बनावे खातिर जमीन नइखे दिहल गइल ओह लोग के सर्वेक्षण करा के पन्द्रह फरवरी से पहिले जमीन दे दिहल जाई.\nपंचायत निकायन के खाली पड़ल तीन हजार तीन पद खातिर भइल उपचुनाव आजु करा लिहल गइल. मतगणान काल्हु फजीरे से करावल जाई.\nआरएसएस के संघ चालक मोहन भागवत आजु पटना में पत्रकारन से बतियावत में अन्ना हजारे के आलोचना करत कहले कि अन्ना के आंदोलन में संघ के स्वयंसेवक खूब शामिल रहले बाकिर अन्ना के बयानबाजी का बाद सभकर मन टूट गइल. कहलन कि आजु देश पर चारो तरफ से खतरा बा बाकिर सरकार आँखि मूँद के महटियवले बिया.\nसारण जिला के दिघवारा में राम जंगल सिंह स्मृति फुटबॉल टूर्नामेंट के उद्घाटन मैच में पूर्वी चंपारण के टीम डनलप कोलकाता टीम के दू गोल से हरा दिहलसि. डनलप टीम कवनो गोल ना कर पवलसि.\nयूपी विधानसभा चुनाव के पहिला दौर के प्रचार काल्हु पूरा हो जाई. एह दौर में अवध आ पूर्वांचल के दस जिलन के पचपन गो सीट पर मतदान ८ फरवरी के होखे वाला बा. एह जिलन में सीतापुर, बाराबंकी, फैजाबाद, अम्बेडकर नगर, बहराइच, श्रावस्ती, बलरामपुर, गोण्डा, सिद्धार्थ नगर, आ बस्ती जिला शामिल बा. पांचवा दौर के नाम वापसी के काल्हु आखिरी दिन होखी. सतवाँ आ आखिरी दौड़ खातिर काल्हु से परचा दाखिला के काम शुरू हो जाई. एह दौर में मुरादाबाद, लखनऊ आ बरेली मंडल के दस गो जिलन के साठ गो सीट के चुनाव करावल जाई.\nउभांव थाना के खैरा खास गाँव में शुक के रात रामजानकी ठाकुर कुटी के महंत के हत्या कर दिहल गइल. कहल जात बा कि मंदिर के ट्रस्ट के संपति हड़पे खातिर उनुकर हत्या कइल गइल. पुलिस का लगे एह मामिला में गाँवे के एगो आदमी समेत तीन जने पर मुकदमा दर्ज करावल गइल बा.\nरेवती कस्बा के गुदरी बाजार निवासी एगो व्यापारी पुलिस में मुकदमा दर्ज करवले रहुवे कि सहतवार थाना इलाका में एक फरवरी का दिने कुछ वर्दीधारी बदमाश ओकर १ लाख पैंतीस हजार रुपिया लूट लिहले. जाँच के बाद पुलिस एह मामिला के फर्जी आ मनगढ़न्त बतवले बिया.\nकांग्रेस पश्चिम बंगाल में किसानन के हत्या आ बुतड़ुअन के असमय मौत पर चिंता जाहिर कइले बिया. एकरा बादो कांग्रेस तृणमूल से आपन गठबन्हन बनवले राखी. गुड़ खाई बाकिर गुलगुला से परहेज करत रही.\nओड़िशा में बर्ड फ्लू का चलते मुर्गियन के मारे के काम शुरु कर दिहल गइल बा. पहिला दिने अठारह हजार से अधिका मुर्गियन के मार दिहल गइल.\nअतवार का दिने देशभर में पैगम्बर मोहम्मद साहब के जन्म दिन मिलाद-उन-नबी मनावल गइल आ खास नमाज अदा कइल गइलॆ\nसीरिया समस्या पर अरब लीग शान्ति योजना के समर्थन कइलसि. कहलसि के समस्या के समाधान सीरिया के नेता लोग के घोषित सुधार नीति पर आधारित होखे के चाहीं.\nसमूचे यूरोप में कड़ाका के जाड़ा पड़ला से अबही ले नाहियो त पौने तीन सौ लोग के जान चल गइल बा. उक्रेन, बोस्निया, लात्विया, लिथुआनिया, स्टोनिया आ चेक गणराज्य समेत इटली, स्लोवाकिया, फ्रांस, आस्ट्रिया आ ग्रीस एह लपेटा में बाड़े.\nअफगानिस्तान के दक्षिणी कंधार शहर में पुलिस मुख्यालय का नियरा भइल बम विस्फोट में पाँच गो पुलिसवालन समेत नौ लोग के जान चल गइल.\nपाकिस्तान के प्रधानमंत्री युसुफ रजा गिलानी के कहना बा कि उनुकर देश एगो स्थिर अफगानिस्तान चाहऽता आ ऊ एह खातिर कवनो शांति प्रक्रिया के समर्थन करी.\nकेन्द्र सरकार एह साल अगस्त ले कोयला, लिग्नाइट अउर बालू छोड़ बाकी खनिजन खातिर नया रॉयल्टी दर घोषित कर दी.\nअसम में चउथा सिनेआसा अंतरराष्ट्रीय फिल्म समारोह-२०१२ आजु से गुवाहाटी में शुरू हो गइल. असमिया फिल्म अभिनेता बीजू फुकन एकर उद्घाटन कइलन.\nएक दिन के चांदनी फेर अन्हरिया रात का तर्ज पर मेलबर्न में भइल तीन देश का एकदिना क्रिकेट शृंखला में पहिला एकदिना मैच में आस्ट्रेलिया भारत के ६५ रन से हरा दिहलसि. एकरा पहिले भारत विदेशी जमीन पर लगातार पन्दरह गो मैच हरला का बाद एगो मैच जीत लिहले रहुवे.\nभारत के क्रिकेट खिलाड़ी युवराज सिंह के कैंसर के इलाज चलत बा बाकिर कहल जात बा कि ऊ एकदम ठीक हो जइहे काहे कि बेमारी समय पर पकड़ा गइल बा.\nअमरीका के कोलारेडो स्प्रिंग्स में डेव शुल्ट्ज मेमोरियल अंतरराष्ट्रीय कुश्ती टूर्नामेंट में भारत के अनिल कुमार ग्रीको रोमन मुकाबला में स्वर्ण पदक जीत लिहलन. एकरा अलावे रजतो पदक भारते जीतलसि. एह टूर्नामेंट भारत अबही ले तीन गो स्वर्ण, दू गो रजत आ दू गो कांस्य पदक जीतले बावे.


लेनोवो Z6 Expected Specs, Release Date in India - February 2020 | Digit\nBy Digit Desk | अपडेटेड on(bhojpuri) 04-Jul-2019\nCurrent Best Price of लेनोवो Z6 is ₹ 0\nलेनोवो Z6 Specifications\nलॉन्च के डेट (दुनिया भर के) : 27-03-2020\nउत्पाद के नाम : Lenovo Z6\nस्क्रीन साइज़ (इंच में) : 6.39\nपिछे वाला कैमरा मेगापिक्सेल : 24 + 8 + 5\nपैमाना (एलxबीxएच एमएम में) : 157x74.5x7.97\nवजन (ग्राम में) : 159\nलेनोवो Z6 Smartphone 6.39 -इंच स्क्रीन IPS के साथ आवेला, जौना के रेज़ल्यूशन 1080 X 2340 पिक्सल तथा पिक्सल घनत्व 403 पर इंच बा | फोन 2.2 GHz octa कोर प्रोसेसर से संचालित बा और एकर रैम 6GB बा. लेनोवो Z6 Android9ओएस पे काम करेला.\nफोन Qualcomm SDM730 Snapdragon\nफोन Qualcomm SDM730 Snapdragon 730 (8 nm) प्रोसेसर से संचालित बा|\nलेनोवो Z6 मे कनेक्टिविटी के तरीका बा : ,GPS,Wifi,HotSpot,Bluetooth,\nफोन मे प्रमुख कैमरा 24 + 8 +5मेगा पिक्सेल शूट करे वाला बा|\nलेनोवो Z6 के कैमरा मे Auto Focus,Face Detection,HDR,Panorama Mode,Touch Focus,Digital Zoom,Video Recording लोड बा|\nWriteareview on लेनोवो Z6


नरेंद्र सिंह आ सम्राट चौधरी के विधान पार्षदी खतम – टटका खबर\nबिहार में पहिले मंत्री रहल नरेंद्र सिंह आ सम्राट चौधरी के विधान परिषद के सदस्यता बुध का दिने खतम करे के फैसला परिषद के सभापति अवधेश नारायण सिंह सुना दिहलन. एह से पहिले मंत्री रह चुकल महाचंद्रो प्रसाद सिंह के सदस्यता अइसहीं खतम क दीहल गइल रहुवे. एगो दोसरो मंत्री रहल मंजर आलम अपनहीं इस्तीफा दे दिहले रहलें. एगो अउर विधायक शिव प्रसन्न यादव के मामिला के सुनवाई अबहीं चलत बा.\nजदयू के एह चारों नेतवन के विधान परिषद सदस्यता संविधान के 10 वीं अनुसूची लँघला का चलते खतम कइल गइल बा.\nTags: जदयू, नरेन्द्र सिंह, बागी नेता, विधान परिषद, सम्राट चौधरी


कंकाल के रहस्य - 11 - अभय कृष्ण त्रिपाठी "विष्णु" - मैना: भोजपुरी साहित्य क उड़ान (Maina Bhojpuri Magazine)\nHome अभय कृष्ण त्रिपाठी "विष्णु" Katha कंकाल के रहस्य - 11 - अभय कृष्ण त्रिपाठी "विष्णु"\nकंकाल के रहस्य - 11 - अभय कृष्ण त्रिपाठी "विष्णु"\nपाड़ेजी ठलुआ के साथे यस. पी. साहब के सामने बइठल रहले आ अब का कइल जाव पर ही ओह लोगन के बात चीत चलत रहे.\n'यस. पी. साहब हमरा के सोहन के मोबाइल काँल के पिछला एक महीना के पूरा डिटल चाहीं खास तौर पर पिछला हफ्ता के.'\n'आप कऽ काम हो जाई गमछा महाराज.'\n'देखावे खातिर रउआ के ओह दुकान के मालिक के हिरासत में लेबे के पड़ी जेकरा दुकान से ठंडा खरिदल गइल रहे आ ईहे प्रचार करे के होखी कि कवनो दुश्मनी के कारण दुकान वाला ही ठंडा में जहर मिला के देले बा..आ दुकानवाला पहिले से ही सोहन के जानत रहे.'\n'ई सब तऽ हो जाई महाराज लेकिन एकर फायदा.?' पाड़ेजी के माँग पर आपन सवाल करत के यस. पी साहब सोच में देखाई पड़त रहुवे.\n'हम चाहत बानी कि कतल करे वाला मनही सब तरफ से पूरा निश्चिन्त हो जाये. ओकरा भनक भी ना लागे के चाहीं कि पुलिस केहु भी तरह ओकरा पास तक पहुँच सकेले.'\n'ओह.' यस. पी. साहब के चेहरा से लागत रहे कि उनका सब समझ में आ गइल.\n'एकरा के भी जरुरी ई बा कि दुकान वाला के कवनो तकलीफ ना हो आ ओकरा परिवार के पूरा प्रोटेक्शन मिले के चाही.'\n'ई काम भी हो जाई. लेकिन अईसन कब तक करे के होई.'\n'सोहन के मोबाइल के काल डिटेल मिले के दु दिन के भीतर हम आपके संकेत दे देब जेकरा बाद ओह आदमी के जमानत के रास्ता बना दियाई आ ओकरा बाद ओकरा के परिवार साथे कहीं भेज के ई प्रचार कर दियाई कि दुकान वाला अपना परिवार के साथे गायब हो गइल बा जेकर तलाश पुलिस जोर शोर से कर रहल बिया.'\nजवाब में यस. पी. साहब खाली पाड़ेजी के देखे लगले..\n'का भइल अईसे का देखे लगलीं?'\n'सोचत हई कि आप जइसन मनही के पुलिस चाहे सी. आई. डी. विभाग मे होवे के चाही.'\n'गाछी पर चढ़ावे के कवनो जरुरत नाहि बा यस. पी. साहब हम जहँवा बानी ठीके बानी बस रउआ सब व्यवस्था करवा दीं भगवान चहिहें तऽ एतकि पारी कवनो गड़बड़ ना होखे देब.'\n'आप चिन्ता जिन कइल जाय एह बार हमरो तरफ से कवनो गड़बड़ ना होवे देब.'\n'फिर हमरा के इजाजत दिहल जाव.' कहत के पाड़ेजी खड़ा हो गइले साथे साथे ठलुओ खड़ा हो गइल आ अभिवादन के औपचारिकता पूरा कइला के बाद दुनो जाना बहरी चल दिहलस.\nअगिला दिना अखबार में सोहन हत्याकाण्ड के धूम मच गइल आ साथे साथे पुलिस द्वारा दावा भी कइल गइल कि पुलिस हत्या के गुत्थी सुलझा लेले बिया आ ह्त्यारा पुलिस के गिरफ्तारी में बा. पाड़ेजी सुबह के अखबार में एह खबर के ठलुआ के साथे मजा लेते रहन कि एगो सिपाही सादे वेश में उनका लागे आइल आ यस. पी. साहब के दिहल लिफाफा देके चल गइल जेकरा पर अति गोपनीय लिखल रहे.\nपाड़ेजी लिफाफा खोल के ओकरा भीतर के सूचना में बिजी हो गइले जेकरा में सोहन के काँल डिटेल मौजूद रहे. काल डिटेल के गौर से देखला के बाद पाड़ेजी अपना मोबाइल से लिफाफा के भितरी से निकलल कागज में अलगा तरफ लिखल एगो नम्बर मिलवले आ दुसरा तरफ से फोन उठलवा के बाद कहले.\n'हम गमछा पाड़े बोल रहा हूँ.'\n'जी सर कहिये मैं आपके लिये क्या कर सकता हूँ?' दुसरा तरफ से आवाज आइल.\n'हमको इस मोबाइल नम्बर के मालिक का पूरा ब्योरा चाहिये आ साथे साथे ई नम्बर को मोनिटरिंग पर भी डालना है. आप समझ रहे हैं न कि हम क्या कह रहे हैं?'\n'जी सर.यस. पी. साहब का आर्डर है कि आपका आदेश माना जाये.. आप नम्बर बतायें सर.' पाड़ेजी के बात सुनला के बाद दुसरा तरफ से उनका बात के सहमति जतावत के ऊ नम्बर पुछाइल जेकरा बारे में सब जानकारी ईकठ्ठा करे के रहे आ ओकरा के मोनिटरिंग पर डाले के रहे.\n'९३३५०२१०८.' पाड़ेजी नम्बर बतवला के बाद फोन राख दिहले आ अपना तरफ गौर से देखत ठलुआ के तनिका देर निहारे के बाद फिर से लिफाफा से निकलल कगजा में बिजी हो गइले.\nका पाड़ेजी के पता चल पाइल कि ई मोबाइल नम्बर केकर बा? का ई मोबाइल नम्बर के सहारे पाड़ेजी कातल तक पहुँच पईहें? का मोबाइल वाला ही असली कातिल निकली आकि ईहो सोहना के तरे खाली एगो मोहरा साबित होखी? एह तरह के तमाम सवाल के जवाब खातिर इंतजार करीं अगिला भाग के.\nअंक - 96 (06 सितम्बर 2016)


भोजपुरी सिनेमा के नइकी सनसनी – अंकिता दूबे – Anjoria\nनवम्बर 26, 2013 अंकिता दूबे\nनपले बानी बित्ता भर ज़मीन, पूरा जहान अबही बाकी बा. जी हँ, उ कहना सटीक बइठत बा गोरखपुर के खूबसूरत बाला अंकिता दूबे प, जिनकर बचपन से सपना रहल अभिनेत्री बने के आ अब उ सपना पूरा हो गइल बा.\nअंकिता दूबे स्कूले का दिन से हर फंक्शन, हर सांस्कृतिक कार्यक्रम में शामिल होखे के आ नृत्य अउर अभिनय प्रतियोगिता में शामिल होखे के आदत बना लिहले रही. फिलिम देख ओकर नकल उतारल उनकर शौक रहे. बाद में अपना मन के चाह आ लोग के बढ़ावा मिलल त सिनेमा के बड़का परदा पर उतरे के मन हो गइल. अब अंकिता दूबे अनेके भोजपुरी फिलिमन में बतौर अभिनेत्री नज़र आवे वाली बाड़ी.\nजाने जोग इहो बा कि अंकिता दूबे एह घरी यूपी में पांच साल ला फ़ास्ट शाईन प्लस डिटर्जेन्ट के ब्राण्ड अम्बेसडर बाड़ी आ गोरखपुर मॉडलिंग प्रतियोगिता में पिछला साल 2012 में “मिस फ़ोटोजेनिक फेस” चुनाइल रही.\nएगो सवाल के जवाब में अंकिता दूबे कहली कि उ चाहत बाड़ी कि उनकर एगो खास पहचान बने आ उ जवन करे ओकरा से उनका मम्मी-पापा के नाम ऊंच होखो.


मकर संक्रान्ति के पारम्परिक तिलवा - cartoondhun\nHome भोजपुरी भोजपुरी लोकपत्र मकर संक्रान्ति के पारम्परिक तिलवा\nदेखऽ त केकरा घरे बंधात बा मकर संक्राति के तिलवा। दादी के नाक में साँस बनके समाईल गमक। तु हूँ काहे नईखु बांध देत? ई हमनी के परम्परा नु ह। तु हूँ बांध दिहतु त घूम-घूम के लईका खईतन सं नु। लागीत कि हमरो घरे परब-तेवहार आइल बा। दोसरा के लईकन के खाईल देखिेके लईका हहर जालन सं।लईकन के ना तरसावे के। एकनिये खातिर नू तेवहार आवेला। अब हमार देह चलता ? हम त पन्द्रह दिन पहिलहीं बांध के रख देत रहीं। तहरा लोग से सपरत नईखे। अब दू दिन रह गइल। काल्ह ना परसों नू ह। के दो कहत रहे कि अबकि बेर सकरात पन्द्रह तारिख के मनावल जाई। देह मिस रहल नातिन पतोह से कहली दादी।\nदादी आपन समय के बड़ी फुरतीला महिला रही। बोलत बतिआवत सभ कम कर लेत रही। कवनो परब-तेवहार खुब हँसी-ख़ुशी से मनावत रही। मकर संक्रान्ति के तिलवा त पन्द्रह-बीस दिन पहिलहीं से बंधा जात रहे।आ हमनियो के खुब नाक डूबा-डूबा के खात रहीं जा। ऊ बड़का-बड़का तिलवा। दाँत बेचारा थाक जात रहे। जबड़ा जवाब देवे लागत रहे। बाकिर मन आख़िर ले ना भरत रहे।\nअब पुरान हो गइली। उमिर ९० के पार पहूँचल बा। पुरनिया भइला पर हाथ-गोड़ कहाँ चलेला ? पहिले अकेले रहली। अब त पतोह-नतिन पतोह से भरल बा घर-आँगन। बोल-बोल के बस परब-तेवहार के ईयाद परावत रहेली। परम्परा निभावे के पाठ पढ़ावेली।\nचुड़ा, बाजरा, मुढ़ी, जोन्हरी आ तिल के तिलवा-\nऊ दिन भोर नईखे पड़ल। जब सबसे पहिले गुड़ के पाग कड़ाही में खदकत रहे। सउँसे घर-आँगन सोन्ह-सोन्ह गमक से गमके लागत रहे। आ दादी माई के पाग के बारे में बतावत-सिखावत रहली। गुड़ के पाग जबले अंगुरी पर चट-चट ना करे, तब तकले चूल्हा पर खदकत रहे। ओह समय पर लड़िकन के ओहिजा गइल मना रहे। दादी के तिलवा बनावे के विधि अनुसार ठिक वैसे हीं माईयो बनावत रहली। लेकिन दादी के हाथ के मज़ा कुछ आउरी रहे। शायद कुच कमी रह जात रहे माई के हाथ में।\nहं करिआवा तिल के लड्डू माई के हाथ से बड़ी बढ़िया लागत रहे। एकरो के गुड़ के पाग में हीं बनावल जात रहे। करिआवा तिल के लड्डू गुड़े में बनेला त आच्छा लागेला।\nमकर संक्रात में तिलवा बनावे के एगो परम्परा रहे।घरे-घरे तिलवा बांधात रहे। पन्द्रह-बीस दिन पहिले से गाँव-घर-बाज़ार गमके लागत रहे। बिआहल बेटी के घरे भेजल जात रहे तिलवा आ नयका चाउर के चुड़ा। नया पतोह नईहर में बाड़ी त ओहिजे सक्रांत के समाग्री भेजल जात रहे। कारण कि एक त परम्परा के निर्वाह आ दूसरा रिश्ता में मिठास बनावले रखेके प्रयास रहे।\nभर मकर संक्रान्ति बाल-गोपालन के मन गद्-गद् रहत रहे। जईसे तिलवा के गमक लागल वैसे हीं मन में ऊछाह जागल। जबकि खेले के आगे लड़िकन के भूख-पिआस ना लागे। एकरा विपरीत तिलवा देखते भूख के भूत जाग जाला।\nआज तिलवा के जगह घर में छोटी-छोटी तिलकुट ले लेले बा। मनई के दिल में परब-तेवहार के प्रति उत्सुकता पहिले जईसन नईखे रह गइल। कारण बा समय के कमी। परिणाम स्वरूप लोक मिठास में फिकापन आ रहल बा। संस्कृति के निबाह देखावटी हो चलल बा। एही से त सबकुछ बनावटी हो रहल बा।\nTags: तिलवापारम्परिकमकर संक्रान्ति


रेप करे ला लइकी भा कम उमिर के औरत चाहीं – टटका खबर\nदेवरिया जिला में एएसपी से शिकायत करे आइल एगो औरत के सबका सोझा एगो अउर शर्मिंदगी झेले के पड़ गइल जब एएसपी ओकरा से लइकन के संख्या पूछलन आ फेर सबसे बड़ लइका के उमिर. औरतिया कहलसि कि चौदह साल त एएसपी साहब कह दिहलन कि अतना पुरानी मेहरारू से कवन बलात्कार करी? अलग बाति बा कि एह खराब टिप्पणी का बाद एएसपी मामिला के तहकीकात करे के कह दिहलन बाकिर उनकर टिप्पणी औरत के जवन घाव दिहलसि तवनो बलात्कार से कम ना माने के चाहीं. एह घटना के वीडियो एबीपी न्यूज पर देखावल गइल बा.\nTags: देवरिया, बलात्कार


भाजपा के राज में डेराइल आ सहमल रहो हिन्दू – टटका खबर\nभाजपा के राज में डेराइल आ सहमल रहो हिन्दू\nAug 11, 2021 अश्विनी उपाध्याय, हिन्दू\n(टटका खबर, मंगल, सावन अँजोरिया तृतीया, 2078 विक्रमी)\nकेन्द्रीय गृह मंत्री का नियन्त्रण में रहे वाली दिल्ली पुलिस देश के हिन्दुवन के संकेत दे दिहलसि कि हिन्दुवन के डेरा के आ सहमि के रहे के चाहीं. ना त भुगते खातिर तइयार रहो. हिन्दू संत के गरदन काटे के बात करे वाला आ शाहीन बाग में हिन्दू तेरी कब्र बनेगी के नारा लगावे वालन का खिलाफ कुछ ना करे वाली दिल्ली पुलिस एगो हिन्दू नेता अश्विनी उपाध्याय के महज एह चलते गिरफ्तार कर लिहलसि कि ऊ जवना सभा में गइल रहलें ओह सभा में शामिल कुछ लोग मुसलमानन का खिलाफ नारा लगावल. जवना समय नारा लागल तवना समय अश्विनी ओहिजा रहबो ना कइलन बाकिर दिल्ली पुलिस उऩुका के अधरतिया में घर से उठा के गिरफ्तार कर ले गइल. ओह तर्क का हिसाब से किसानन का नाम पर आन्दोलन करे वाला सगरी नेतवन के गिरफ्तारी हो जाए के चाहत रहुवे, शाहीन बाग में हिन्दुवन का खिलाफ नारा लगावे वालन के गिरफ्तार क लीहल चाहत रहुवे, खुलेआम हिन्दुवन का खिलाफ आग उगिले वाला अमानतुल्लाह खान के गिरफ्तारी हो गइल चाहत रहुवे. बाकिर ओह सब के पूरा आजादी बा काहे कि ऊ लोग हिन्दुवन का खिलाफ बोलेला. संविधान हिन्दुवन के ई आजादी नइखे दिहले आ एकर पुष्टि कवनो बेरा देश के सुप्रीम कोर्ट कर सकेले जवन हिन्दु पर्व आ त्योहारन पर तुरतो कवनो आदेश निर्देश जारी कर देले बाकिर मुसलमानन के पर्व त्योहार पर गुड़की लगा लेले.\nबंगाल में हिन्दुवन के नरसंहार के बरखी का दिने तृणमूल कांग्रेस खेला होबे दिवस मना के हिन्दुवन के खुला संदेश दी बाकिर ओकरा खिलाफ कवनो कार्रवाई ना होखी. हिन्दुवन के सफाया के बाति करे वाला असरुद्दीन ओवैसी विधायक बन के आजाद घूमी बाकिर हिन्दुवन के अइसन कवनो आजादी नइखे. डासना मंदिर में गइल एगो मुसलमान लइका के एगो थप्पड़ लागल त पूरा देश के विपक्ष आ मीडिया कुकुरहाँव करे लागल बाकिर ओही मंदिर में एगो संत के जान लेबे के कोशिश भइल त सभे गुम्मी साध लिहले बावे.\nअसल में सभका मालूम बा कि देश में हिन्दू मुट्ठी भर के बाड़न. अधिका आबादी त अगड़ा, पिछड़ा, दलित में अझूराइल बा. पिछड़ा वर्ग के मुद्दा आइल त देश के सगरी गोल एक हो गइलें आ संसद में एह बारे में पेश विधेयक सर्वसम्मति से पारित हो गइल. एगो वोट ना पड़ल ओह विधेयक का खिलाफ. अब राज्यन के आजादी रही कि जेकरा के मन करे पिछड़ा घोषित कर देव आ ओकरा ले जतना मन करे आरक्षण दे देब. देर सबेर पचास फीसदी के सीमा हटाईए दीहल जाई. काहे कि लोकतंत्र के सहज सुभाव कि जिसकी जितनी भागीदारी उसकी उतनी हिस्सेदारी आ हिन्दुवन के गिनिती अतना कम बा कि ओकरा के कुछ दिहला के जरुरत नइखे. बाकी के काम जाति गिनवा के देखा दीहल जाई कि देख लेव सभे कि हिन्दू कतहीं नइखन. तिलक तराजू और तलवार के जूता मारे वालन से, भूरा बाल साफ करो के बात करे वालन से, राममन्दिर के मांग करे वालन पर गोली चलवावे वालन के, हिन्दुवन से खेला होबे के धमकी देबे वालन के पूरा आजादी बा.\nकाल्हु केन्द्र सरकार संसद में कह दिहलसि कि रोहिंग्या मुसलमानन के समस्या देश ला बहुते खतरनाक बा एहसे नागरिकता कानून अबहीं लागू ना करी सरकार. देश में समान कानून ना बनावल जा सके काहें कि मुसलमान ओकरा खिलाफ बाड़ें. एनआरसी लागू करावे का बारे में अबहीं सोचतो नइखे केन्द्र सरकार.\nदेश में कोरोना के कुल छूताह मरीजन के गिनिती घटि के काल्हु3लाख 88 हजार 508 पर आ गइल बाकिर बंवारा गोल के सरकार वाली केरल अकेले 1 लाख एकहत्तर मरीज रखले बा. बाकी में 66 हजार कोरोना मरीज महाराष्ट्र में बाड़ें. एही चलते देश के मीडिया केरल सरकार के प्रशंसा करेले कि ओकर कोरोना प्लान लाजबाब बा.


रियो लिहलन नागालैंड के मुख्यमंत्री पद के किरिया – टटका खबर\nकोलकाता 08 मार्च (वार्ता). नागालैंड में नेशनल डेमोक्रेटिक पीपल्स पार्टी (एनडीपीपी) के प्रमुख नेफ्यू रियो आजु नागालैंड के मुख्यमंत्री पद के किरिया लिहलन. उनकर गोल के भारतीय जनता पार्टी गोल से गठबंधन साझेदारी बा.\nनागालैंड की राजधानी कोहिमा में आयोजित नेफ्यू रियो के किरिया धराई समारोह में भाजपा के राष्ट्रीय अध्यक्ष अमित शाह, रक्षा मंत्री निर्मला सीतारमण, आ केंद्रीय गृह राज्य मंत्री किरेण रिजिजू मौजूद रहलें. भाजपा के वाई पेट्टन के राज्य के उप मुख्यमंत्री पद के किरिया धरावल गइल. साथ ही 10 गो मंत्रियों लोग पद आ गोपनीयता के किरिया लीहल. मेघालय के नवका मुख्यमंत्री कोनराड संगमा के अलावा असम, अरुणाचल प्रदेश, अउर मणिपुर के मुख्यमंत्रियो लोग एह समारोह में हाजिर रहल.\nनेफ्यू रियो चउथा बेर राज्य के मुख्यमंत्री बनल बाड़ें. एहसे पहिले ऊ साल 2003 से 2014 का बीच लगातार तीन बेर राज्य के मुख्यमंत्री रह चुकल बाड़ें.\nनागालैंड विधानसभा चुनाव में भाजपा आ एनडीपीपी मिलके 29 गो सीट जीतले रहलें. चुनाव परिणामन के एलान पिछलके हप्ता भइल रहुवे.\nएकरा से पहिले टीआर जेलियांग मंगल का दिने नागालैंड के मुख्यमंत्री पद से इस्तीफा दिहले. अबकी का विधानसभा चुनाव में जेलियांग के नागा पीपल्स फ्रंट के कुल 60 गो विधानसभा सीटन में से 26 सीट पर जीत मिलल रहुवे आ सबसे बड़ दल उनुके रहल.\nमौजूदा सरकार के भाजपा-एनडीपी गठबंधन के जनता दल यूनाइटेड के एगो आ एगो निर्दलीय समेत कुल 30 गो विधायकन के समर्थन हासिल बा.\nTags: किरिया धराई समारोह, नागालैंड, मुख्यमंत्री


Download आम्रपाली दुबे और दिनेश लाल यादव का फुल रोमांस भोजपुरी वीडियो 2020 | देखकर मजा आ जाएगा | Mp4 3GP HD Download\nआम्रपाली दुबे और दिनेश लाल यादव का फुल रोमांस भोजपुरी वीडियो 2020 | देखकर मजा आ जाएगा\nआम्रपाली दुबे और दिनेश लाल यादव का फुल रोमांस भोजपुरी वीडियो 2020 | देखकर मजा आ जाएगा Video Download.Full Video Duration is 03:32 . From Category Bhojpuri Videos 2021 , Mp4 Full Hd Video 1080p 720p Formats Available For Download.\nTitle: आम्रपाली दुबे और दिनेश लाल यादव का फुल रोमांस भोजपुरी वीडियो 2020 | देखकर मजा आ जाएगा Mp4 3GP HD Download\nDate : 2021-03-19 10:06:55 pm\nTags: आम्रपाली दुबे और दिनेश लाल यादव का फुल रोमांस भोजपुरी वीडियो 2020 | देखकर मजा आ जाएगा, dinesh lal yadav ka gaana,dinesh lal yadav ka film,dinesh lal yadav video,देखकर मजा आ जाएगा,आम्रपाली दुबे,bhojpuri new song,bhojpuri hd video,bhojpuri ka gaana,2020 ka gaana,amrapali dubey,amrapali dubey video,amrapali dubey ka gaana,amrapali dubey bhojpuri song,amrapali dubey 2020,amrapali dubey new song\nDisclamer: The files here are hosted on Youtube.com, not on the https://files.mp3ko.com server and we do not upload them on our server. If you think this is an illegal file, please report it to Youtube with the video id asQRnx8CBtE


गद्य :: उत्कर्ष\nगाँव डायरी : जब छाँव मिलल दुपहरिया में, आ सूरज गोल भिनसहरे\nका हाल बा? सब ठीक बा न? आशा बा, रउआ सब कुशल-मंगल से होखब आ हंसत-मुस्कात जीवन के पावल-छूटल में लागल होखब. रउआ सब सोचत होखब कि ई डायरी शीर्षक के आलेख, चिट्ठी-पत्री के रूप में कान्हे आरम्भ होता. ई कान्हे से कि लेखक के आप-सबे से सीधा-संवाद करे के मन कइल. एहि से. खैर, बात ई बा कि कटिया होई गइल बा. शहर से दूर आजकल हम आपन साईकिल से भिनसहरे एक गाँव से दूसर, जवन मन में उतर जाव, वइसन चित्र के खोज में घूम रहल बानी. एक प्रकार से एकरा के ‘मोर्निंग वाक’ या ‘मोर्निंग साइकिल राइड’ शहरी अंदाज़, चाहे अंग्रेजी में भी कहल जा सकेला.\nत बात ई कि भोर में खरिहान घूमला के आपन सुख ह. आ इ बीचे, हमरा के जवन संतोस भेटाइल, ओकरा के खाली शब्द में बतौला में त मन भर नाहीए सम्भव हो सकी लेकिन कोसिस रही.\nजेठ के ख़तम होते, शायदे कौनो खेत होखि जे रोपाई खातिर तैयार न क दिहल होखी. कान्हे से कि सावन से पहिले ही खेत में बिया रोपा जाला. आ जब बिया पौध बनके ऊपर सर उठावेला, त पटावल खेत बुझाला जइसे कौनो झील में हरियर नक्काशीदार कालीन होखे. जेठ के शुरुआत में त आजकल गाँवन के बगीचन के रौनक अलगे बा. आम के पेड़ गुच्छा में अमिया से भरल. हमार कोसिस एक भी आम तोड़े के, सफ़ल न हो पावल. ढेला भी चलवनी, आ पेड़ प चघे के कोसीस भी, लेकिन सब बेकार. का कहल जाव, आजतक इ सुख अभी बाकिए बा कि आम के पेड़ प चढ़ के, आम तोरल जाव.\nभोर में खलिहान होखे, चाहे बगैचा. कोयल के कूक से जइसे अघा जाला. मन त एकदम पानी नियन बहेला. एकरा सा बढ़िया, कौनों जगह न हो सकेला, जहाँ आदमी चाहे त घंटो बिता देबे. साईकिल के सुख अलग. जहाँ साईकिल चल जाई, ओजा गाड़ी-छकड़ा ना जा सकेला. खेत के आरी प साईकिल चलावे के जवन आनंद बा, (आ रोमांच भी, कान्हे से कि एक नज़र हेने-होने आ, साईकिल पलटल राउर !) उ खोजला न भेंटाई.\nएक चित्र अउर अनुभूति जवन मन में रह जाई, ऊ बाटे एगो बीच के कच्चा रस्ता औरी दुनो ओर पेड़ गझिन. गोंद के, अमरुद, महुआ, पाकड़, नीम, अमलतास आदि आदि. आ कौनो-कौनो प, वनचिरई सबे. मैना आ कोयल त रहे ही, कहीं-कहीं गौरैया भी दरस देखा गइल. एक जगे त, अमलतास के जइसे बरखा भइल होखे. ख़ूब पेड़ रहे. पियर रंग, घाम में अउर चटकार हो गइल रहे.\nबरखा नियरा ता. उम्मेद रही कि इ बरिस बरखा के सुतार रहे, कान्हे से कि फसल के भविष्य बढ़ियाँ बरखे प उजियार होखेला. आजकल पंप से भी पानी निकालल जाता लेकिन ओकरा में खर्च भी बहुत बा, आ जल के दोहन भी बहुत हो रहल बा.\nएक जगह चापाकल के पानी पिये रुकनी त एगो बाबा ओजे पानी भरत रहन. कहलन कि, “ई पानी मत पिअ, बबुआ! ई पानी पियला खातिर ठीक नइखे.” पूछला प, कहे लगलन…” खाद आ नदी के दुषित पानी से, चापाकल के पानी भी पिए खातिर ठीक नइखे रह गइल. शहर से भी गंदा पानी बहके नदी में गिर ता. जल के व्यर्थ करके आदमी बहुत नुकसान कर रहल बा. आगे के पीढ़ी खातिर, आदमी का छोड़ के जाई.” सही बात रहे. सटीक एकदम. प्रदूषण से सब ओतने परेसान बा. गाँव में भी पोखर कम हो रहल बा. चापाकल भी कम ही देखे के मिलल. हम सोचनी कि शहर के फेंकल धुंआ आ गंदगी, उधिया के कहाँ-कहाँ जा रहल बा. खाद के अधिक प्रयोग से माटी आपन रंग खो रहल बा.\nत भटकाव से लौटला प्, जहाँ देख तनी, ओ जगह उजिआर. लेकिन का ई उजिआर बनल रहो, एकरा खातिर पूरा प्रयास हो रहल बा. शहर के नदी आपन घाट के प्रतीक्षा में सूखल महुआ हो रहल बा. गाँव के पोखर कौनो खँडहर में हेराइल पुकार. मन में इहे लहर उठ रहल बा. कि जिए गाँव के घाम , आ शहर के छत आबाद रहे.\nअगली बार एगो अउर चिट्ठी के साथे हाज़िर होखब. तबतक रउआ सबे, लालटेन के पता खोजी आ खोस के दुआर पर बाती, साँझ के कविता बटोरीं. आषाढ़ आवल बोलता, आ सावन त दिलदार मौसम ह, इहे मौसम कवियन के कविता बरिसेला आ किसानन के नियरे, पानी उछाहे के थाप बसेला.\nझींगुर आपन राग में मगन बा. हम सबे आपन राग में बहीं जा, प्रीत के पौध उगा ओकर ख़याल रखी जां. शेस कुसल मंगल. हिय में नयन-अंजोर हरसो. बादल घर-आँगन बरसो.\nत पंचो, राम-राम.\nएगो बूढ़ा काका कान्ही प रेडियो सुनत खेत ओरे बढ़ल जात बाड़न. कोयल के कूक में समाईल गीत, आ त बिछोह सुनावता, ना त एकदम ताज़ा जलेबी नियन मीठ यारी के गीत गुनगुनात बा. बँसवारी हँसता आ छत पर नयका आम के अचार घाम में तैयार होता.\nघर के दुआर जरी गिलहरियन के खेल आपन रंग बिखेर रहल बा.\nप्रस्तुत गद्य उत्कर्ष के अलग-अलग गांव के बटोरल चित्र पर उमड़ल भाव कहल जा सकेला. गांव में घुमाफिरी लेखक के स्वभाव में से ह , अऊर ई लेख कवि-भाव भी बटोर रहल बा. उत्कर्ष इंद्रधनुष के संपादक भी बानी. इन्हा से ई-मेल पता yatharthutkarsh@gmail.com पर संपर्क कईल जा सकेला.\nBy इन्द्रधनुष June 8, 2019


सास ससुर पर परेशान करे के मुकदमा लिखवली मोहन राठौर के पत्नी – टटका खबर\nमोहन राठौर आ गुल हमीद के फाइल फोटो\nमहुआ चैनल के सुर संग्राम विजेता रहल मोहन राठौर सफलता का चकाचौंध आ भोजपुरी सिनेमा उद्योग के असर में अइसन बदल गइलन कि पहिलका बीबी छोड़ के दोसरा का अँचरा में डूब गइलन. गाँवे रह गइल पत्नी निर्मला देवी काल्हु अपना सास ससुर का खिलाफ प्रताड़ना देबे के मुकदमा दिलदारनगर थाना में लिखववली जवना का बाद पुलिस उनुका ससुर आ मोहन राठौर के बाबूजी सरोज राठौर के गिरफ्तार क लिहलसि.\nबाद में सरोज राठौर निजी मुचलका पर रिहो हो गइलन. पुलिस निर्मला देवी के शिकायत के जाँच करे के बात कहत बिया.\nओने मुंबई में रहत मोहन राठौर के कहना बा कि मुंबई में रहला का चलते उनुका गाँव के सही आ पूरा खबर नइखे बाकिर तबहियो सगरी दोष अपना मेहरारुवे पर लगवले बाड़न. उनकर कहना बा कि ऊ पहिलहूं अइसने अछरंग लगा के उनुका के परिवार के परेशान कइले रहुवे.\nTags: भोजपुरी गायक, मोहन राठौर


(बुध,5अक्टूबर)\nनक्सलियन के सहायता चहुंपावे वाला दू गो गुरु नक्सली दिल्ली में गिरफ्तार भइले.\nगोवा खनन घोटाला पर पीएसी रिपोर्ट में केहु के नाम नइखे लिहल गइल बाकिर राजनीतिक साठगांठ पर जरूर दोष लगावल गइल बा.\nप्रधानमंत्री मनमोहन सिंह बुध का दिने अंतरराज्य परिषद के पुनर्गठित रूप के मंजूरी दे दिहले. परिषद के सदस्य का रूप में गुजरात के मुख्यमंत्री नरेंद्र मोदी, तमिलनाडु के मुख्यमंत्री जे. जयललिता अउर उत्तर प्रदेश के मुख्यमंत्री मायावती शामिल बाड़ी.\nसेंटर फॉर डायनामिक्स, इकोनॉमिक्स एंड पॉलिसी बुध का दिने अपना रपट में बतवलसि कि देश के अस्पतालन में बैक्टीरिया के छूत से हर साल 190,000 जमतुअन के मौत हो जाले.\nभारत से 23000 हज यात्री सऊदी अरब पहुंच चुकले.\nभारत बुध का दिने दुनिया के सबले सस्ता सस्ता टैबलेट “आकाश” पेश कइलसि जवना के दाम 2250 रुपिया बा आ विद्यार्थियन के ई 1125 रुपिया में दिहल जाई. एकरा बाद अपना देश में आम आदमी आ कम्प्यूटर के बीच के दूरी अउरी कम हो जाई.\nपीडीपी कार्यकर्ता नेशनल कांफ्रेंस कार्यकर्ता सईद मुहम्मद यूसुफ के हिरासत में भइल मौत के निष्पक्ष जांच करावे खातिर बुध का दिने कश्मीर में जुलूस निकलले.\nएगो जूनियर इंजीनियर पर हमला करे के दोषू गोवा में राकांपा विधायक फ्रांसिस्को उर्फ मिक्की पाचेको के बुध का दिने छह महीना खातिर जेल भेज दिहल गइल.\nदिल्ली के एगो अदालत महिला नक्सली सोनी सोरी के न्यायिक हिरासत सात अक्टूबर ले बढ़ा दिहलसि. सोनी पर नक्सलियन खातिर एस्सार समूह से ‘पैसा लेबे’ के आरोप बा.\nमध्य प्रदेश में नवमी से ‘बेटी बचाओ अभियान’ के शुरुआत कइल गइल बा.\nविहिप सुब्रह्मण्यम स्वामी खातिर जेड प्लस सुरक्षा मँगलसि. स्वामी पर एगो अल्पसंख्यक विरोधी लेख लिखे के आरोप बा.\nहिसार लोकसभा सीट के उपचुनाव से आठ दिन पहिले निर्वाचन आयोग के निर्देश पर हिसार के पुलिस अधीक्षक के तबादल कर दिहल गइल.\nआडवाणी की जन चेतना यात्रा देश के 100 जिलन से गुजरी. एह दौरान कुल 38 दिन में आडवाणी 7600 किलोमीटर के सफर तय करीहें.\nकेंद्रीय संसदीय कार्यमंत्री पवन कुमार बंसल बुध का दिने कहलन कि संप्रग सरकार सबले उपर के लोग के भठियरपन पर लगाम लगावे खातिर मजबूत अउर प्रभावी लोकपाल विधेयक ले आव खातिर प्रतिबद्ध बिया बाकिर केहु का गर्दन पर बंदूक रखके अइसन ना कइल जा सके. ऊ अन्ना के बयान के ध्यान में राखत ई बात कहले.\nसर्वोच्च न्यायालय के न्यायाधीश रहल मार्कन्डे काटजू के भारतीय प्रेस परिषद के अध्यक्ष नियुक्त कर दिहल गइल.\n2जी घोटाला मुकदमा में सर्वोच्च न्यायालय में खुदे बहस कइल चाहत बाड़े केंद्रीय दूरसंचार मंत्री रहल ए. राजा.\nदिल्ली उच्च न्यायालय बुध का दिने केंद्र सरकार से कहलसि कि ऊ तय करे कि स्कूल कॉलेजन का कैंटीन में शीतल पेय आ जंक फूड पूरा रोक लगा दिहल जाव.\nमाकपा नेता बिमान बोस सकार लिहले कि पश्चिम बंगाल के वाम मोर्चा सरकार बढ़िया कम्युनिस्ट नेता ना पैदा कर पवलसि आ हर क्षेत्र में वाम मोर्चा विफल रहल.\nराजस्थान के करौली जिले में एगो बस चालक किराया का झगड़ा में अपना बस से उतर के दोसरा बस में चढ़े जात पर्यटकन पर बस चढ़ा दिहलसि जवना से छह लोग के ओहिजे मौत हो गइल आ अनेके लोग घाहिल होखला का बाद अस्पताल में भरती करावल गइल बाड़े.\nवित्त मंत्री प्रणब मुखर्जी राजनीतिक उठापटक से दूर एह समय अपना गांव में दुर्गा पूजा के पुरोहित बनल बाड़न.\nतेलंगाना राज्य खातिर हड़ताल में आबकारी कर्मचारीओ शामिल हो गइले.\nविजया दशमी का दिने देश में कई जगहा रावण के पुतला जरावल जाई बाकिर मध्यप्रदेश में कई जगहा रावण के देवता मान के पूजल जाला.\nमेरठ जिला में पेशी से वापस ले आवल जात कैदी पर गोलीबारी करे वाला एगो अनजान हमलावर के पुलिस मार गिरवलसि.\nभारत-चीन सीमा पर शांति बहाल राखे खातिर एगो नया सीमा तंत्र के शुरुआत करीहें.\nअलकायदा सरगना ओसामा बिन लादेन के मरइला का बाद पाकिस्तान में बनावल एगो जांच आयोग लादेन का तीन गो मेहरारू आ दू गो बेटियन से विस्तार से पूछताछ कइलसि.\nपाकिस्तान के आपन जुड़वाँ भाई बतावत हामिद करजई कहले बाड़न कि अफगानिस्तान भारत समझौता पाकिस्तान भा कवनो देश का खिलाफ नइखे. ओने काबुल में छह लोग के गिरफ्तार कर लिहल गइल जवना लोग पर करजई के हत्या करे के साजिश बनावे के आरोप लगावल गइल बा.\nरूस यात्रा पर गइल रक्षा मंत्री ए के एंटनी रूस से आपन चिंता बतवले.\nअफगानिस्तान में हक्कानी नेटवर्क के कमांडर के हवाई हमला में मार दिहल गइल.\nग्रीस सरकार के सरकारी खर्च में कटौती का विरोध में 24 घंटा के आम हड़ताल कइल गइल. उड़ान अउर फेरी सेवा रद्द रहल. स्कूल, सरकारी कार्यालय आ पर्यटक स्थल बंद रहले सँ.\nस्फटिक के अध्ययन करे वाला इजरायल के वैज्ञानिक डेनियल शेचमैन के रसायन शास्त्र में उल्लेखनीय योगदान खातिर साल 2011 के नोबेल पुरस्कार देबे के घोषणा बुध का दिने कइल गइल.\nसुरक्षा परिषद में सीरिया पर मतदान में भारत शामिल ना भइल. वइसे शामिल होखला का जरुरते ना रहल काहे कि प्रस्ताव के चीन आ रूस वीटो कर दिहले.\nसीरिया के घरेलू मामिला में विदेशी दखल के ईरान निंदा कइले बा.\nसोमालिया में आत्मघाती हमले के पूरा दुनिया समेत संयुक्त राष्ट्र निंदा कइले बा.\nपाकिस्तान के क्वेटा शहर में मोटरसाइकिल सवार हमलावर दु गो सिपाहियन समेत चार लोग के गोली मारके हत्या कर दिहले सँ.\nपाकिस्तान में भारत से आवे वाला प्याज आ टमाटर के बेसब्री से इंतजार होत बा. काहे कि ओहिजा के फसल बाढ़ से नष्ट हो गइल बा.\nएक त बाँड़ अपने गइले नौ हाथ के पगहो ले गइले. मूडीज स्टेट बैंक के रेटिंग घटवलसि त देश के सगरी बैंकन के शेयर में गिरावट आ गइल.\nएप्पल लांच कइलसि आपन आईफोन 4एस मॉदल.\nबुधो का दिने शेयर बाजार में गिरावट दर्ज भइल आ सेंसेक्स 72 अंक नीचे गिर के बंद भइल.\nपंजाब एह साल 2500 करोड़ रुपिया के बासमती चाउर निर्यात करी.\nचंदा कोचर के इरादा अपना बैंक आईसीआईसीआई के दुनिया के माथ बैंकन में शामिल करावे के बा. ई बाति अमेरिका के प्रमुख व्यापारिक पत्रिका ‘फॉर्च्यून’ में कहल गइल बा.\nअभिनेता सैम वर्थिग्टन के कहना बा कि फिल्मकार जेम्स कैमरन के फिल्म ‘अवतार’ के अगिलका कड़ी बेहद आश्चर्यजनक होखी.\n‘रा.वन’ के निर्देशक अनुभव सिन्हा अपना एह फिल्म के पूरी टीम के शुक्रिया अदा कइले बाड़न. बॉलीवुड बादशाह शाहरुख खान एह फिल्म में मुख्य भूमिका निभवले बाड़े.\nजापान ओपन के पहिले दौर में हार गइल बोपन्ना-कुरैशी के जोड़ी.\nचैम्पियंस लीग के रोमांचक मुकाबला में रॉयल चैलेंजर्स आस्ट्रेलिया रेडबैक्स टीम के दू विकेट से हरा के सेमीफाइनल में आपन जगहा पक्का कर लिहलसि. मैच कें आखिरी गेंद पर अरुण कार्तिक के छक्का से जीत मिलल.\nविश्व मुक्केबाजी चैम्पियनशिप का क्वार्टर फाइनल में मनोज आ देवेंद्रो हार गइले.\nराष्ट्रीय कुश्ती चैम्पियनशिप 14 अक्टूबर से गोंडा में करावल जाई.\nभारत के अंडर-16 फुटबाल टीम एशियाई फुटबाल कनफेडरेशन क्वालीफायर्स मुकाबला में बुध का दिने उजबेकिस्तान से 0-9 से हार गइल.\nचैम्पियंस लीग मैच में वॉरियर्स के हरा के समरसेट क्लब सेमीफाइनल में चहुँप गइल बा.\nईरानी ट्रॉफी मैच में शेष भारत के टीम राजस्थान के 404 रन से हरा दिहलसि.\nपांच मैचन के एकदिना सिरीज खेले हैदराबाद पहुंचल इंग्लिश क्रिकेट टीम के शनिचर का दिने कवना टीम से अभ्यास मैच खेले के बा अबहीं ले एकर खुलासा नइखे भइल.\nभारतीय क्रिकेट टीम के हरफनमौला खिलाड़ी युवराज सिंह शादी खातिर जल्दी में नइखन. उनुका कवनो खुला दिमाग वाली लड़की के इंतजार बा.\nचीन ओपन में पेस-भूपति के जोड़ी क्वार्टर फाइनल में चहुँपल.\nरेहान, अकबर आ जीशान के पाकिस्तान हॉकी महासंघ अपना केंद्रीय अनुबंध से बाहर कर दिहले बा.


शिवचर्चा अब बड़का परदे पर – Anjoria\nशिवचर्चा अब बड़का परदे पर\nJanuary 30, 2014 Editor फिल्म, मनोरंजन 0\nदीदी नीलम इंटरटेनमेंट प्रा.लि. के बैनर तले बनल निर्माता अर्चित के भोजपुरी फिलिम “शिव चर्चा – एक आध्यात्मिक जागरण’ अब जल्दिए बड़का परदा प नजर आवे वाली बा.\nशिवजी के महिमा से ओत-प्रोत आ अटूट शिव भक्ति के कहानी देखावत एह फिलिम में एगो बाँझ बहिन के दर्द आ समाज के तीत ताना देखावल बा. कइसे उ अपना माई आ छोट बहिन ला आपन देह ले गिरवी राख देत बाड़ी, अपना प्यारो के बलि दे देत बाड़ी. बाकिर शिव गुरु के कृपा उनुका प अइसन होखत बा कि सगरी तकलीफ बिला जात बा आ जिनिगी खुशी के अँजोर से भर जात बा.\nफिलिम के नायक मनरेगा मजदूर होखतो स्वाभिमानी आ सत्यवादी शिव भक्त ह. उ समाज के ऊंचा तबका के लोगन पर सीधा प्रहार करऽता जे गरीब लाचार लोग के अस्मत से खेलेले आ अत्याचार करेले. एह नारी प्रधान फिलिम में आध्यात्मिकता का साथही शिव भक्ति के तारतम्य बहुते दिल छुए वाला तरीका से देखावल गइल बा.\nनिर्देशक अशोक घायल एकरा पहिले बतौर संगीतकार ‘हमार घरवाली’, ‘कन्हैया’, ‘गंगा’, ‘गंगोत्री’, ‘किसना कइलस कमाल’, ‘हे राम’, ‘गंगा मइया तोहे चुनरी चढ़इबो’, ‘चला सखी दुल्हा देखे’ जइसन कई दर्जन फिलिमन में काम कर चुकल बाड़े. बतौर निर्देशक इ उनुकर पहिला फिलिम ह.\nएह फिलिम के मुख्य कलाकारन में विनय आनंद, प्रतिभा पाण्डे, उदय श्रीवास्तव, सुमंत मिश्रा, राहुल सिंह, नेन्सी वर्मा, डा. राजेन्द्र, भानू उजाला, निकिता, सूरज, राजू कुंजुवाला, प्रमिला सिन्हा, चांदनी वगैरह के नाम शामिल बा.\nबड़को परदा पर लागी अब भौकाल के चौपाल\nभारत रत्न से सम्मानित बीएचयू से पढ़ल वैज्ञानिक सीएनआर राव


देश के पीएम कायर बाड़ें – बतंगड़ 45 – Anjoria\nजुलाई 18, 2017 देश के पीएम कायर बाड़ें, बतंगड़\nनानी किहाँ से आवते नतिया एगो ज्ञान के बात बघार दिहलसि कि अपना देश के पीएम कायर बाड़ें. अब ऊ एह बात के जवना संदर्भ में कहले होखे सोशल मीडिया जरुर मान लिहलसि कि नतिया क्वालिटी के स्मैक पीएला. पता ना स्मैक भा कोकेन वाली बात साँच ह कि झूठ. काहे कि सोशल मीडिया प बहुते कुछ असहीं उपरात रहेला. ओही में से एगो इहो हवे कि एक बेर बबुअवा ढेरे कोकैन, करिया धन आ एगो कलमुँही माल साथे विदेशी हवाई अड्डा प धरा गइल रहुवे बाकि अटल बिहारी बाजपेयी के सदाशय दखल का बाद ओकरा के छोड़ दीहल गइल रहुवे.\nअब देश के पीएम कायर हउवें कि ना से त सगरी दुनिया देखऽता बाकिर देश में एगो बड़हन कौम कायरन के जरुर बा. पता ना कइसन संजोग रहल कि जब पीएम मोदी इजरायल के दौरा प रहलन ओही घरी हिन्दुस्तान के जिहादी बनल जात राज्य में शरिया कानून लागू करे के माँग करत दोसरा समुदाय प कहर बरपा दीहल गइल. पहाड़ी इलाका में बवाल उठते सेना बोलवा लेबे वाली सीएम के ममता हाट बाजार के बवालियन प अतना बेसी लउकल कि एह बतंगड़ करत घरी ले ऊ केन्द्रीय सुरक्षा बल के ओह इलाका में जाए नइखी देत. बहुसंख्यकन प अल्पसंख्यकन के हमला होत रहल आ देश के भँड़ुआ रंडी मीडिया मुँह प जाबी लगवले हालात के सचाई झुठलावे के बहाना खोजत रहल. एकाध गो चैनल छोड़ अधिकतर सेकूलर मीडिया त एह अनेत के मौजूदगीओ सकारे के तइयार ना लउकल. ना त कहीं अवार्ड वापसी गिरोह में से कवनो सामने आइल ना नॉट इन माई नेम वालन में से.\nअसल में हिन्दुवन के खिलाफ होखेवाला हिंसा के ई लोग हिंसे ना माने. एकरा ठीक उलट अगर हिंसा का निशाना प बीफ खाए वाला रहतें तब देखतीं कि कतना जोर शोर से हल्ला होखीत. एहसे अब समय आ गइल बा कि देश के बड़का जमात अपना बारे में सोचे. ना त कश्मीर से हिन्दूवन के भगा दीहल गइल आ आजुओ ऊ लोग अपने देश में रिफ्यूजी बनल बँड़रात बा. छप्पन इंची छातियो वाला लोग ओह लोग के वापस नइखे करा पावत. अइसहीं एक दिन केरल आ बंगालो खाली करे के पड़ सकेला. हिन्दूवन प ममता करे वाला नइखे लउके वाला एह देश में. देखीं आ सीखीं इजरायल से कि दुश्मनन का बीच मे के तरह से रहल जाला. ईंट के जबाब पत्थर से दीहल ना सीखब त पाकिस्लान आ बंगला देश में फँसल हिन्दूवन के कवन हाल भइल ओकरे से कुछ सीखीं. दुनिया में ईसाई आ इस्लामी देशन के कमी नइखे बाकिर खोजलो कवनो हिन्दू देश नइखे भेंटाए वाला. एगो रहबो कइल नेपाल त ओकरो के सेकूलर बना दिहलें सँ बँवारा गिरोह वाला.\n80 लाख यहूदीयन के देश अपना सुरक्षा ला दोसरा केहू के मुँह ना जोहे. ऊ आपन मसला अपने निपटा लेबेला. बाकिर 80 करोड़ हिन्दू इहे सोच के अलसाइल रहेलें कि दोसरा प बीतत बा त हम काहे हलकान होखीं. मत होखीं. अगर हालात समय रहते ना बदलल त एक दिन रउरो सभे अयूब पंडित का तरह हो जाएब आ ओकरा बादो जान नइखे बाँचे वाला. शांतिदूतन के गिरोह राउर कपड़ा फाड़ के देखी कि रउरा ए0 पंडित का लेबल का नीचे का लउकत बा. आ सरकार ओह घटना के सबूत मेटावे में देरी ना करी भलही ओह सरकार में भाजपो काहे ना शामिल होखे.\nअसल में भाजपो में हिन्दूवन वाली कायरता कूट कूट के भरल मिल जाई. राजनाथ होखसु भा फणनवीस, इफ्तार खात घरी चिन्हाई लोग ना कि टीका वाला ह कि टोपी वाला. दोसरा तरफ देख लीं, खुद टीका चन्दन कइल त फरदवला के बात होखी, रामलीला के कलाकारन के टीका चन्दन लगावहूं से मना क दी टोपी वाला. ई एकतरफा प्यार कहिया ले जीआवल जाई. अब बबुअवा जवना कारण से पीएम के कायर कहले होखे बाकिर हम त कहब कि गोरक्षकन प शेखी बघारे वाला पीएम बतावसु कि ऊ एह देश के हिन्दूवन के सुरक्षा दे पईहें कि ना. दोसर केहू त दक्षिणेश्वरो के कवनो नमाजी का भरोसे छोड़ दी आ शिव के गण गनगनइबो ना करींहें.


अखिल भारतीय भोजपुरी साहित्य सम्मेलन के दिल्ली इकाई – Anjoria\nअखिल भारतीय भोजपुरी साहित्य सम्मेलन के दिल्ली इकाई\nदिसम्बर 13, 2010 अखिल भारतीय भोजपुरी साहित्य सम्मेलन के दिल्ली इकाई\nभोजपुरी भाषा आ संस्कृति का विकास में पिछला चालीस साल से काम में लागल अखिल भारतीय भोजपुरी साहित्य सम्मेलन के दिल्ली इकाई काल्हु खेलगाँव में आयोजित एगो समारोह में स्थापित कइल गइल. भोजपुरी विद्वान आ इग्नू के निदेशक डा॰ शत्रुघ्न कुमार के एकर अध्यक्ष आ “भोजपुरी जिंदगी” पत्रिका के संपादक संतोष कुमार के एकर महासचिव नियुक्त कइल गइल बा. संस्था दिल्ली में रहे वाला चालीस लाख भोजपुरियन के समाज का रुप में संगठित करी.\n(Source : टटका खबर से)\nउत्तरो प्रदेश में सुलगे लागल बा बदलाव के आगि\nसब कुछ आ सब केहू बिकाऊ बा एहिजा


अन्ना के समर्थन में भोजपुरियन के रैली – Anjoria\nअन्ना के समर्थन में भोजपुरियन के रैली\nभोजपुरी फिल्म जगत के लोगो अन्ना हजारे के पुरजोर समर्थन कइले बा. अतवार का दिने उनुका समर्थन में एगो रैली निकालल गइल. मुंबई का आदर्श नगर अँधेरी में आयोजित एह रैली का बारे में उदय भगत बतवले कि एह रैली में राजकुमार पाण्डेय, जगदीश शर्मा, हैरी फर्नांडिस, पंकज केसरी, मनोज पाण्डेय, ब्रिजेश त्रिपाठी, दीपक दुबे, संजय पाण्डे, जय सिंह, गोपाल राय, मनोज द्विवेदी, सुनील बिहारी, हरिशरण, स्वाति वर्मा, पुष्पा वर्मा, साहिला चड्ढा, पप्पू खन्ना, कानु मुखर्जी, राजेश-रजनीश, सिद्धार्थ श्रीवास्तव समेत दर्ज़नो लोग मौजूद रहल. मुंबई में पहिला बेर मी अन्ना भा मैं अन्ना हूँ का जगहा “हम हईं अन्ना” टोपी पहिरले दर्ज़नो लोग आदर्श नगर से लोखंडवाला पार्क तक जुलुस बना के गइल आ सरकार विरोधी नारा लगावल.\n(स्रोत - उदय भगत)\nसराहल जात बाड़ी शुभी शर्मा\nTweeet by Ravi Kishan


संविधान के अठवीं अनुसूची में भोजपुरी शामिल करावे ला जंतर-मंतर पर धरना प्रदर्शन – Anjoria\nSep 1, 2012 अठवीं अनुसूची, भोजपुरी\nOne thought on “संविधान के अठवीं अनुसूची में भोजपुरी शामिल करावे ला जंतर-मंतर पर धरना प्रदर्शन”\np raj singh says:\nएगो दोसरा तरह के प्रश्न बा ।\nतमाम संगठनन के बाद एगो महत्व्पूर्ण मुद्दा पर एकवट होके काहे सभे ना पहुँच सकल ?\nयदि सभकर सम्मिलित प्रयास रहित त अउर कतना लोग जंतर मंतर पर जुट सकत रहल ह ?\nहमरा देखे अउर 50 लोग ले आइत । तबो ई संख्या कमे कहाई । फिर भी एगो एकजुट प्रयास के सनेस जाइत ।\nसमाजिक नेटवर्किंग साईट पर उपस्थिति आ मिल रहल समर्थन के भी अब स्वीकार करे के पड़ी ।


भूमि अधिग्रहण बिल – टटका खबर\nभूमि अधिग्रहण बिल पर मोटा मोटी सहमति बनल\nकाल्हु नयी दिल्ली में बोलावल सर्वदलीय बइठक का बाद सरकार आ विपक्ष का बीच मोटा मोटी सहमति बन गइल आ अब एह बिल के संसद से पारित करावे के राह आसान हो गइल. भाजपा के कहना बा कि चूंकि ओकर अधिकतर सुझाव मान लिहल हालांकि द्रमुक आ बँवारा गोल एह बिल से सहमत नइखन. बँवारा


डांस संग्राम अन्तिम दू में शामिल होखे के जंग – Anjoria\nअप्रैल 29, 2010 डांस संग्राम, महुआ टीवी\nभोजपुरी के पहिलका मनोरंजन चैनल महुआ टीवी पर देखावल जा रहल धारावाहिक रियलिटी शो डांस संग्राम अब अपना परिणति का तरफ बढ़ रहल बा. पिछला शनिचर का रात देखावल एपिसोड का बाद अब पाँच गो प्रतिभागी बचल बाड़े जिनका में अन्तिम दू में चुनावे के जंग अब शुरु हो गइल बा.\nअबकी शो के शुरुआत करीहें पटना के आनन्द इशान, गोरखपुर के अविनाश दूबे, कलकत्ता के गौरी क्षेत्री, दिल्ली के आतमजीत सिंह, आ राँची के दीपू सिंह धमाकेदार एंट्री का साथ. एह पर गाना रही बार बार हाँ, बोले यार हाँ, अपनी जीत हो, उसकी हार हो. सब जाने एह गाना पर आपन दमखम देखइहें आ ओकरा बाद दुनु मेंटर, श्वेता तिवारी आ संभावना सेठ, तब एह लोग के चेतइहें कि अब जोश का साथ होशो बनवले रखला के समय आ गइल बा. काहे कि सबका खातिर चक्रव्यूह इन्तजार करत बा.\nपहिला च्रकव्यूह होखी भोजपुरी गाना पर आपन प्रस्तुति देबे के. एहमें आतमजीत सिंह देखीं जे सपनवा ए गोरी पर रिवाइंड डांस करीहें, आनन्द इशान पुरुष आ महिला गेटअप में टू इन वन डांस देखइहें, अविनाश फैशन सजा के भौजी आ गौरी कठपुतली डांस पेश करीहें. एह राउण्ड का बाद निरहुआ आपन शानदार प्रस्तुति दीहें आ संभावना से कहीहन कि आपकी वजह से मेरे घर में मेरी पत्नी मेरी माँ से शिकायत करती है. श्वेता सलाह दीहें कि कबो संभावना के घरे मत ले जइह त संभावना बीचे में टपकत कहीहें कि हम त चाहब कि तोहात तलाक हो जाय आ हम तोहार दोसरकी बीबी बन जाईं!\nदुसरका चक्रव्यूह में आमने सामने के दौर चली. आनन्द इशान आ आतमजीत इब्नेबतूता पर नचीहें त दीपू आ अविनाश मैं खिलाड़ी तू अनाड़ी पर नचीहें. आखिर में गौरी क्षेत्री आ आनन्द इशान के एगो मोहक प्रस्तुति होखी जवना के सरोज खान बहुते सरहीहें.\nत देखल मन भुलायब. अब तीने हफ्ता रह गइल बा डांस संग्राम का फाइनल में जवना का बाद पहिलका डांसिंग स्टार के चयन होखी.


गलत आ कि गलती से (बतकुच्चन – १३२) – Anjoria\nगलत आ कि गलती से (बतकुच्चन – १३२)\nOct 23, 2013 बतकुच्चन\nचुनाव कपारे पर बा आ नेता लोग परेशान हो चलल बा. कबो कुछ गलत बात कह देत बा त कबो गलती से कुछ बात निकल जात बा. आ सोचब त रउरो मान जाएब कि गलत बात कहल आ गलती से कवनो बात कह दीहल दुनु अलग अलग बात होला. हमरा बतकुच्चन में कुछ बात कबो गलत कहाइल होखे त हम मान लेब बाकिर कवनो बात गलती से कह दिहले रही, ई बात हम ना मानब. काहे कि जवन कुछ कहीले ओकरा के कई दिन ले सोचीले समुझीले, मने मन दोहराइले आ तब कहीले. ठीक वइसही जइसे प्रोफेसर लेक्चरार मास्टर लोग घर में घंटो पढ़ेला तब जा के पैंतालिस मिनट के एक घंटी पढ़ा पावेला लोग. एगो पढ़ल बात याद आवत बा कि जबले कवनो कागज पढ़ ना लीं तब ले ओह पर दस्तखत ना करीं आ जब ले ठीक से देख ना लीं तबले कवनो चीज पीहीं मत. ठीक ओही तरह भारतीय प्रशासनिक सेवा के पदाधिकारियो लोग के अतना त सिखावले जाला कि कवनो कागज पर दस्तखत करे से पहिले ओकर मजमून जरूर पढ़ लीं आ ओकरा बादे दस्तखत करीं.\nबाकिर पिछला हफ्ता यूपी में एगो गजब बात हो गइल. प्रदेश के गृह सचिव के दस्तखत से जारी एगो चिट्ठी लीक हो गइल आ ओकरा बाद जवन बतंगड़ खड़ा भइल से फेलिन चक्रावात का चलते बहुत बड़हन बँड़ेरा ना बन सकल. सगरी मीडिया लागल रहे फेलिन चक्रावात कवर करे में आ एहिजा यूपी में उठल एगो बँड़ेरा के ओतना चरचा ना हो पावल. बाकिर चिट्ठी के बात लीक होखला का तुरत बाद प्रमुख सचिव सामने अइले आ कहलन कि गलती से चिट्ठी पर ऊ बात लिखा गइल जवन लिखाइल ना चाहत रहुवे. अब हमरा जइसन बतकुचनिया पूछल चाहत बा कि का सचहू बात गलती से लिखा गइल रहे बाकिर बात गलत ना रहे. काहे कि प्रमुख सचिव गृह के खंडन में एको बेर ई बात ना आइल कि बतिये गलत रहे. ऊ त इहे कहलन कि गलती से लिखा गइल रहे. अब अगर भाजपा एह पर हल्ला मचावे त कवन गलती कि सरकार चाहत बिया कि बहुसंख्यकन का बीच भरम पैदा होखे कि सरकार त चाहत बिया मंदिर बनवावे के बाकिर बनवा नइखे पावत.\nबतकुच्चन में हमार हमेशा कोशिश रहेला कि राजनीति से दुरी बनवले राखल जाव बाकिर राजनीति आजु समाज के हर अंग पर असर डाले लागल बिया आ भाषा के चरचा करतो में एह बहाने भा ओह बहाने कुछ ना कुछ राजनीति आइए जाला. आजुओ जोर एह बात पर बा कि गलत बात कुछ अउर होला आ गलती से कहल कवनो बात कुछ अउर. गलत बात जान के कहाव भा गलती से, गलते होला. बाकिर सही बात कबो अनजाने कहा गइला के कहल जाला कि गलती से कहा गइल. कहे के मतलब कि बात गलत ना रहल बाकिर कहल गलत हो गइल. एहीसे हमनी कीहाँ नारी के लाख प्रताड़ना करतो कहल जाला कि नारी देवी होले आ जनम से आन्हर के नाम सूरदास राख दिआला.\nअब रउरा सभे सोचत रहीं कि यूपी के गृह सचिव वाली चिट्ठी गलत रहे कि गलती से रहे. हम फेर दोहरवले जात बानी कि हम कुछ गलत भले कह गइल होखीं, कुछउ गलती से नइखी कहले. जवन कहले बानी, जवन कहेनी सोच समुझ के, गलती से ना.


छा गइले राजीव दिनकर | Anjoria's Weblog\nछा गइले राजीव दिनकर\nभोजपुरी फिलिमन में छा गइल बाड़न राजीव दिनकर. दिनकर के फिल्म ‘केहू हमसे जीत ना पाई’ मुंबई में हंगामा मचावत बिया. एहमें एगो मनचला नौजवान का में राजीव दिनकर पूरा जान डाल दिहले बाड़न जवना से ऊ लोगन के दिल पर छा गइल बाड़े. मुंबई के नवरंग सिनेमा में फिल्म के दर्शक राजीव दिनकर के किरदार देख नामे दे दिहलन ‘दिल फेंक नायक’. दरअसल एएह फिलिम में राजीव दिनकर अपना अजबे तरीका से दिल उछलत देखावत बाड़न आ लोग एही स्टाइल पर फिदा हो गइल बा. बहुते लोग फिलिम देखला का बाद राजीव दिनकर के बधाई दिहल.\nराजीव दिनकर के अब तक जतना फिलिम प्रदर्शित भइल बाड़ी सँ सबके सब सुपर डुपर हिट रहल बा. जइसे कि ‘बलिदान’, ‘लाट साहब’, ‘केहू हमसे जीत ना पाई’ आ अब एह साल के सबले बड़ हिट फिलिलम ‘सुगना’ एक बाति साबित कर दिहलसि कि राजीव दिनकर पर पूरा भरोसा कइल जा सकेला. ‘लाट साहब’ में राजीव दिनकर टपोरी टाईप कालेजिया बनल रहले त ‘बलिदान’ में एगो बागी सुभाव के कॉलेजिया नायक बनि के लोग के दिल जीत लिहले. अब ‘केहू हमसे जीत ना पाई’ में राजीव दिनकर एगो लवर ब्वाय के भूमिका में कमाल कर देखवले बाड़े. उनुकर किरदार देखेवालन के हंसावत-हंसावत लोट पोट कर देत बा. अजय ओझा के बनावल आ निर्देशित फिल्म ‘सुगना’ में राजीव दिनकर एगो मजबूर भाई के भूमिका में लोगन के कुछ सोचे पर मजबूर कर देत बाड़े.\nजबरदस्त अभिनेता राजीव दिनकर बढ़िया अभिनय में यकीन राखेले. उनुकर साफ कहना बा कि आवे वाला दिनो में ऊ सिर्फ चुनौतीएवाला भूमिका करीहें. राजीव के कहना बा कि उनुका खातिर कवनो भूमिका असंभव नइखे. एह साल दिनकर के अउरी चार गो फिलिम रिलीज होखे वाली बाड़ी स जवना में ‘प्राण जाई पर वचन ना जाई’ में एगो ज़िम्मेदार भाई आ ‘कबहू छूटे ना ई साथ’ में एगो रिक्शा ड्राईवर के भूमिका कइले बाड़न.\nThis entry was posted in कलाकार and tagged राजीव दिनकर by Anjoria. Bookmark the permalink.


टटका खबर, सोमार, चतुर्दशी, चईत अँजोरिया, 2078 विक्रमी – टटका खबर\nचुनाव देश-दुनिया भोजपुरी पट्टी\nटटका खबर, सोमार, चतुर्दशी, चईत अँजोरिया, 2078 विक्रमी\nApr 26, 2021 आईपीएल, इलाहाबाद, कोरोना, कौशांबी, चंपारण, चुनाव, जौनपुर, नरेन्द्र मोदी, बंगाल, बलिया\nकाल्हु अपना मन का बात कार्यक्रम में प्रधानमंत्री नरेन्द्र मोदी कहलन कि कोरोना के पहिलका लहर के हरवला का बाद हौसला से भरल देश दुसरको लहर के तूफान से पार पा ली. कहलन कि कोरोना के दुसरका लहर हमनी के धीरज आजमावत बा. कहलन कि लोग अफवाहन पर ध्यान ना दे के एकरा से निपटे पर ध्यान देव. सभके टीका लगवावे के चाहीं.\nएही बीच खबर आवत बा कि अमेरिका आपन फैसला पलटत अब वैक्सिन खातिर जरुरी सामान के निर्यात के अनुमति दे दिहले बावे. दुनिया भर से हिन्दुस्तान के एह आपदा में तरह तरह के जरुरी उपकरण, आक्सीजन, आ सामान भेजल जा रहल बा. वैक्सिन के निर्यात कइला के फायदा आजु देश देख रहल बा. अपना खराब दिन में भारत अकेले नइखे, पूरा दुनिया ओकरा साथे खड़ा बा.\nदिल्ली उच्च न्यायालय में जनहित याचिका डाल के गोहार कइल गइल बा कि न्यायिक अधिकारियनो के फ्रंटलाइन वर्कर मानल जाव आ ओहू लोग के परिजन ला कोविड अस्पताल तय कइल जाव.\nमुख्य चुनाव आयुक्त सुशील चंद्रा आ चुनाव आयुक्त राजीव कुमार के नेतृत्व में चुनाव आयोग शनीचर का दिने पश्चिम बंगाल के अघिकारियन का साथे बइठक करि के कोविड महामारी का बीच हो रहल विधानसभा चुनाव का दौरान कोविड-19 दिशानिर्देशन के पालन करे पर बातचीत कइलसि.\nआजु बंगाल चुनाव के सतवां डेग में 34 सीट के चुनाव करावल जा रहल बा. सबेरे सात बजे से शुरु मतदान साँझ साढ़े छह बजे ले होखी.\nपश्चिम बंगाल में होखत विधानसभा चुनाव में हिंसा के घटना लगातार जारी बा. काल्हुओ नदिया जिला में भइल बम विस्फोट के घटना में एगो नवही के मौत हो गइल आ एगो अउन नवही घवाहिल हो गइल.\nयूपी पंचायत चुनाव के तिसरका दौर के मतदान आजु हो रहल बा. आजु बलिया, देवरिया, चन्दौली, मिर्जापुर समेत बीस जिलन में मतदान चालू बा.\nयूपी के मुख्यमंत्री योगी आदित्यनाथ आदेश दिहले बानी कि अगर सरकारी अस्पताल में बेड नइखे खाली आ कोरोना मरीज के भरती कइल जरुरी बा त ओकरा के निजी अस्पताल में भरती करावल जाय आ ओकर खरचा सरकार दी.\nकौशांबी जिला में जिला पंचायत चुनाव में भाजपा के अधिकृत प्रत्याशियों का खिलाफ बगावत क के जिला पंचायत सदस्य के चुनाव लड़े वाला 15 गो भाजपा पदाधिकारियन के छह बरीस ला गोल से बाहर कर दीहल गइल बा.\nपश्चिम चंपारण जिले के नौरंगिया इलाका में एगो राशन दुकानदार से पाँच लाख के रंगदारी माँगे वाला माओवादी के पुलिस काल्हु अतवार के गिरफ्तार क लिहलसि.\nजौनपुर में दूरदर्शन अपना प्रदेश के ब्यूरो चीफ आ दैनिक हिन्दुस्तान के पत्रकार संजय मिश्र के कोरोना छूताह भइला का बाद काल्हु अतवार के निधन हो गइल.\nइलाहाबाद विश्वविद्यालय में भौतिकी विभाग विभागाध्यक्ष रहल आ वीर बहादुर सिंह पूर्वांचल विश्वविद्यालय प्लेसमेंट सेल के निदेशक रहल प्रोफ़ेसर रंजना प्रकाश के काल्हु अतवार का दिने इलाहाबाद के अस्पताल में निधन हो गइल.\nबलिया जिला के बेरुआरबारी विकास खण्ड में तैनात ग्राम विकास अधिकारी के पंटायत चुनाव में ग्राम पंचायत प्रधान पद के उम्मीदवार अपना भाई खातिर वोट माँगे का आरोप में निलम्बित क दीहल गइल बा.\nआईपीएल के मैच में काल्हु चेन्नई सुपरकिंग्स 69 रन से रॉयल चैलेंजर्स बेंगलुरु के हरा दिहलसि.\nटटका खबर, अतवार, त्रयोदशी. चईत अँजोरिया 2078 विक्रमी\nटटका खबर, मंगल, चईत पूर्णिमा, 2078 विक्रमी


टटका खबर, अतवार, १३ जून – Anjoria\nजून 13, 2010 news in bhojpuri, टटका खबर\nनरेन्द्र मोदी का साथ आपन फोटो देख नीतीश भड़क गइले\nगुजरात के मुख्यमंत्री नरेन्द्र मोदी के बिहार आवे का मौका पर उनका स्वागत में छपवावल विज्ञापन में नीतीश आ नरेन्द्र मोदी के मशहूर फोंतो छपल देख के नीतीश कुमार भड़क गइल बाड़न. विज्ञापन एजेन्सी पर छापा डलवा दिहलन, आपन दिहल भोज रद्द कर दिहलन. अपना घरे आइल मेहमान के स्वागत के जइसन संस्कार नीतीश देखवलन ओकरा से शर्मनाक दोसर कुछ ना हो सके. गुड़ खइहें गुलगुला से परहेज करीहन. भाजपा का सहयोग से सरकार बनवले बाड़न आ भाजपे से नफरत देखावत बाड़न. ऊ फोटो कवनो कटपेस्ट काम ना ह, ऊ सबका सामने मंच पर गर्मजोशी से हाथ मिलावत नीतीश के ह जे बाद में ओकर नफा नुकसान सोच के बदल गइले.\nमौका देख लालूओ टँगड़ी फँसा दिहलन दोसरा का फाटल में\nलालू प्रसाद कहले बाड़न कि नीतीश आ नरेन्द्र मोदी के तस्वीर नीतीश के असली चेहरा ह. चुनाव से पहिले बिहार के मुसलामनन के डेरावल जा रहल बा नरेन्द्र मोदी के फोटो देखा के. अगर नीतीश साचहू नरेन्द्र मोदी के विरोध में बाड़न त भाजपा से आपन गठबन्धन तूड़ देस ना त अपना पार्टी के विलय भाजपा में करवा देस. चरचा इहो चल रहल बा कि नीतीश राज्य में कांग्रेस का साथ जाये के सोच रहल बाड़न.\nहँसुआ का बिआह में खुरपी के गीत ना गावे त ऊ शाटगन कइसन\nबिहार भाजपा के चिरदुखी आत्मा का रुप में शत्रुघ्न सिन्हा के बयान हमेशा आवत रहेला. भाजपो पता ना कवना मजबूरी में उनका खिलाफ कार्रवाई ना करे. शत्रुघ्न सिन्हा के हमेशा से लालसा रहल बा कि उनका के मुख्यमंत्री पद के उम्मीदवार का रुप में भाजपा पेश करो. भाजपा अइसन करे ना से ऊ हमेशा मुँह फुलवले रहेले आ जब मौका मिलेला हवा छोड़त रहेले. काल्हुओ पत्रकारन का सोझा अपना अनदेखी के बात करत कहलन कि बहुत कुछ बात बा जवना के ऊ राष्ट्रीय कार्यकारिणी में उठावल चहीहें.\nराजीव गाँधी के बचावे खातिर अर्जुन के बलि माँगत बाड़े कांग्रेसी\nभोपाल गैस त्रासदी वाला मामिला में एंडरसन के भगावे में शामिल रहे में राजीव गाँधी के नाम सामने मत आवे एह खातिर कांग्रेसियन में होड़ मचल बा कि कवनो तरह से अर्जुन सिंह के बलि चढ़ा के राजीव के साख बचा लिहल जाव. कानून मंत्री वीरप्पा मोइली त सगरी दोष न्यायपालिका पर डाल दिहले बाड़न. मोइली का मुताबिक सुप्रीम कोर्ट का निर्देश पर भोपाल मामिला के ३०४ ए मे डालल रहे. दोसरे न्यायपालिका अतना देरी कइलस कि सब मेहनत बेकार जइसन हो गइल. कहलन कि अतना गंभीर मसला के न्यायपालिका कवनो कार दुर्घटना जइसन बना दिहलस.\nभारत में बेंवत नइखे अमेरिका के मरजी का खिलाफ चलल\nमामिला भोपाल गैस त्रासदी के मुख्य आरोपी एंडरसन के देश से सुरक्षित भाग जाये देव के होखे, भा देश के बड़का नेतवन के अमेरिका का हवाई अड्डा पर होखे वाला लंगाझारि के होखो, परमाणु जवाबदेही विधेयक में अमेरिकी सप्लायरन के जवाबदेही से मुक्त करे के होखे, बा ईरान का खिलाफ प्रतिबन्ध लगावे के होखे, हर मामिला में भारत के मजबूरी होला अमेरिका के हँ में हँ मिलावे के.\nगाजीपुर जेल में बंदियन का बीचे झगड़ा\nगाजीपुर जेल में बंदियन के दू गुट में रंगदारी मांगे का सवाल पर शनिचर का दिने झगड़ा हो गइल जवना चलते पगली घंटी बजावे के पड़ गइल आ बहुत मुश्किल से बंदियन पर काबू हो पावल. मुद्दा रहे कि पांच नंबर बैरक के एगो कुख्यात बंदी चार नंबर बैरक में बंद नवल किशोर चौबे से तीन लाख रंगदारी मँगले रहे आ ओही खातिर झगड़ा हो गइल.\nप्रवासी भारतीयन के वोटिंग राइट देबे पर विचार\nकेन्द्रीय कैबिनेट जल्दिये ओह विधेयक के पारित करे पर विचार करी जवना में प्रवासी भारतीयन के वोटिंग राइट देबे के अधिकार दिहल जाई. मंत्रियन के एगो समूह एह पर विचार कर के ड्राफ्ट बिल के अन्तिम रुप दे दिहले बा. एह तरह के अधिकार बहुत दिन से प्रवासी भारतीय मांगत रहले हँ.\nदेहात में सेवा देबे वाला डाक्टरन के प्रोत्साहित कइल जाई\nकेन्द्रीय स्वास्थ्य मंत्री गुलाम नबी आजाद कहले बाड़न कि उच्च शिक्षा खातिर ओह डाक्टरन के विशेष सुविधा दिहल जाई जे तीन साल लगातार देहातन में आपन सेवा दीहें. ओह लोग खातिर पीजी में पचास फीसदी सीट आरक्षित कर दिहल जाई. इहो कहले बाड़न कि एह साल से एमबीबीएस में ३७०० सीट बढ़ा दिहल गइल बा.\nफेर शुरु होखे जा रहल बा कौन बनेगा करोड़पति\nकौन बनेगा करोड़पति के चउथका सीजन एह साल शुरु होखे जा रहल बा आ जइसन कि चरचा बा अमिताभ बच्चन एकर एंकर रहीहें. २००१ में पहिला बेर कौन बनेगा करोड़पति आइल रहे आ बहुत लोकप्रिय साबित भइल रहे. हो सकेला कि अबकी एक कार्यक्रम के स्टार प्लस का बदले दोसरा कवनो चैनल पर शुरु कइल जाव. बाकिर सबसे महँग एंकर बने के तगमा अक्षय कुमार ले गइले जिनका के एगो रियलिटी शो के हर एपिसोड खातिर एक करोड़ अस्सी लाख दिहल जाई.\nअर्जेण्टिना काल्हु का फीफा वर्ल्ड कपमैच में नाइजीरिया के हरा दिहलस\nकोच डिएगो मेराडोना के टीञ अर्जेण्टिना काल्हु नाइजीरिया के एक गोल से हरा के सनसनी पैदा कर दिहलसि. आज अल्जीरिया बनाम स्लोवानिया, सर्बिया बनाम घाना, जर्मनी बनाम आस्ट्रेलिया के मैच होखे वाला बा.


अंगरेजी - विकिपीडिया\n(अंग्रेज़ी भाषा से अनुप्रेषित)\nअंगरेजी, भा अंगरेजी भाषा (English language) मूल रूप से इंग्लैंड क भाषा हवे जेवन अब हर ओ देश में बोलल जात बा जहाँ जहाँ अंग्रेज लोग राज कइलें। आज अमेरिका, आस्ट्रेलिया आ न्यूज़ीलैंड जइसन देशन में ई मुख्य भाषा बा आ भारतीय क्षेत्र में भी ए भाषा क प्रचलन बहुत बा। भारत के मिजोरम नीयन कुछ राज्यन में ई सरकारी भाषा हवे।\nभाषा बिज्ञान के बँटवारा के हिसाब से अंगरेजी एगो पच्छिमी जर्मनिक भाषा हवे जे मध्यकालीन इंग्लैंड में बोलल जाय आ अब बैस्विक रूप से संपर्क भाषा (लिंग्वा फ़्रैंका) बन चुकल बा। प्राचीन काल में जर्मनिक मूल के एंगल्स नाँव के एगो जनजाति उत्तर-पूरुब दिशा से प्रवास क के इंग्लैंड आइल रहे जिनहन लोग के नाँव में एह भाषा के नाँव के जरि बा। अंतिम रूप से एह भाषा के नाँव बाल्टिक सागर में मौजूद एंग्लिया या एंग्लेन नाँव के प्रायदीप के नाँव पर पड़ल। अपना उच्चारण आ ब्याकरण के हिसाब से ई फ्रायसियन भाषा से सभसे नजदीक हवे, हालाँकि, एकरे शब्दभंडार में कई गो जर्मनिक भाषा सभ के परभाव सुरुआती मध्यकाल में पड़ल आ बाद में एह पर रोमांस भाषा सभ, खासतौर पर फ्रांसीसी आ लैटिन भाषा, के परभाव बहुत ढेर पड़ल।\n1.1 प्रोटो-जर्मनिक भा पुरनकी अंगरेजी\n1.2 मध्यकालीन अंगरेजी\n1.3 सुरुआती आधुनिक अंगरेजी\n2 भूगोलीय बिस्तार\n2.1 अंगरेजी के तीन गो हल्का\nप्रोटो-जर्मनिक भा पुरनकी अंगरेजी[संपादन]\nअंगरेजी भाषा के सुरुआती रूप के पुरनकी अंगरेजी (ओल्ड इंग्लिश) या एंग्लो-सैक्सन (c. 550–1066 CE) कहल जाला। पुरनकी अंगरेजी के बिकास नार्थ सागर के आसपास के जर्मनिक बोली सभ से भइल जे फ्रायसिया, लोवर सैक्सनी, जटलैंड आ दक्खिनी स्वीडन में बोलल जाँय। एह बोली सभ के बोले वाला लोग के एंगेल्स, सैक्सन आ जट लोग कहल जाला। पाँचवीं सदी में ईहे ऐंग्लो-सैक्सन लोग उत्तर से आ के ब्रिटेन में बसे सुरू कइल आ ब्रिटेन से रोमन लोग के लखेदे सुरू कइल। सातवीं सदी के अंत ले रोमन लोग ब्रिटेन से बहरिया गइल आ जर्मनिक मूल के ऐंग्लो-सैक्सन भाषा ब्रिटेन के रोमानी भाषा सभ (43–409 CE) क जगह ले लिहलस। एह रोमनी भाषा सभ में: आम ब्रितानी, एगो सेल्टिक आ लैटिन भाषा रहे जे सीजर द्वारा ब्रिटेन पर कब्ज़ा के समय के बाद इहाँ स्थापित भइल रहे। इंग्लैंड आ इंग्लिश (मूल रूप से Ænglaland आ Ænglisc) एही एंगल्स लोग के नाँव पर पड़ल हवे।\nआठवीं से बारहवी सदी के बीच, पुरनकी अंगरेजी धीरे-धीरे क्रमिक रूप से कई भाषा सभ के संपर्क के कारण मध्यकालीन अंगरेजी (मिडिल इंग्लिश) के रूप लिहलस। एगो अट्रेंडम तरीका से मिडिल इंग्लिश के सुरुआत के विलियम (दि कॉन्करर) के इंगलैंड बिजय 1066 से भी जोड़ल जाला हालाँकि, एकर बिकास 1200–1450 के बीच ले के समय तक ले होखत रहल।\nबारहवीं सदी तक पहुँचत-पहुँचत मिडिल इंग्लिश के पूरा बिकास हो गइल। एह में नॉर्स आ नॉरमन बिसेसता आ लच्छन सभ के समन्वय हो गइल आ इहे भाषा सुरुआती मॉडर्न अंगरेजी (1500) के बिकसित होखे से ठीक पहिले तक ले बोलल लिखल गइल। एह जमाना के साहित्यिक रचना में ज्यॉफ्री चौसर के दि कैंटरबरी टेल्स आ मैलरी के ले मोर्टे डि 'आर्थर के नाँव गिनावल जाला। एह दौर में क्षेत्रीय बोली सभ के साहित्य में प्रयोग में बढ़ती भइल आ ई चौसर नियर लोग द्वारा खास परभाव पैदा करे खातिर इस्तेमाल कइल गइलीं।\nसुरुआती आधुनिक अंगरेजी[संपादन]\nअंगरेजी भाषा के इतिहास में अगिला दौर के सुरुआती मॉडर्न इंग्लिश (1500–1700) के दौर कहल जाला। एह काल में जवन भाषा बिकसित भइल ओह में शामिल होखे वाला नया लच्छन रहलें: ब्यापक स्वर घसकाव (ग्रेट वॉवेल शिफ्ट) (1300-1700), इन्फ्लेक्शन के सहज होखल, आ भाषाबैज्ञानिक मानकीकरण (स्टैंडराइजेशन)।\nमूलभाषा के रूप में अंगरेजी बोले वाला लोग के प्रतिशत\nदेस अनुसार अंगरेजी बोले वाला लोग के प्रतिशत\nसाल 2016 तक ले दुनिया में कुल 400 मिलियन (40 करोड़) लोग मूलभाषा के रूप में अंगरेजी बोले वाला रहल, मने कि एह लोग के पहिली भाषा अंगरेजी हवे; लगभग 1.1 बिलियन लोग एकरा के दुसरी भाषा के रूप में बोले वाला रहल। अनुमान इहे बा कि अंगरेजी साइद दुनिया के तिसरी सभसे ढेर बोलल जाए वाली भाषा बा जेकरा से आगे दू गो भाषा बाड़ी सऽ, दुनिया के सभसे ढेर लोग द्वारा बोलल जाये वाली मैंडारिन, आ दुसरा नमर पर सभसे ढेर बोलल जाए वाली स्पेनिश भाषा। हालाँकि, मूलभाषा आ गैर-मूलभाषा के रूप में बोले वाला लोग के जोड़ दिहल जाय तब जरूर हो सकेला कि ई दुनिया के सभसे बड़ भाषा होखे, निर्भर एह बात पर बा कि अइसन अनुमान कवना परिभाषा के आधार पर लागावल जा रहल बा। अंगरेजी बोले वाला लोगन के समुदाय हर महादीप, दीप आ समुंद्री इलाका में जरूर मिल जाई।\nजवना देस सभ में अंगरेजी बोलल जाला उनहन के अलगा-अलगा समूह में बाँट के भी देखल जा सकत बा। आमतौर पर ई तीन गो सर्किल के रूप में बाँटल जाला: "अंदरूनी सर्किल" में अइसन देस आवे लें जहाँ के मूलभाषा अंगरेजी हवे या फिर जहाँ के भाषा अंगरेजी के ऊँच साहित्यिक स्टैंडर्ड आ एकरे चालढाल के तय करे ला। अंगरेजी कौनों एगो देस के भाषा ना बा, न इ खाली अइसने देस सभ के भाषा बा जहाँ अंगरेज लोग जा के बस गइल। कई अइसन देस भी बाने जहाँ कुछे अंगरेज लोग जाके बसल बाकिर ई भासा उहाँ के राष्ट्रभाषा बाटे। एकरे अलावा ई अंतरराष्ट्रीय लेवल पर आपसी संबाद आ संपर्क के भाषा में भी बिकसित हो चुकल बा आ भूगोल के कौनों भी हिस्सा में जहाँ दू लोग एक दुसरा के भाषा न बूझत होखे, एकर इस्तेमाल क सके ला।\nअंगरेजी के तीन गो हल्का[संपादन]\nऊपर बतावले गइल बा कि अंगरेजी बोले वाला बिस्व के तीन को सर्किल भा हल्का में बाँटल जाला। तीन हल्का वाला एह मॉडल में "अंदरूनी हल्का" (इनर सर्किल), में अइसन देस आवे लें जहाँ के बिसाल लोकल समुदाय मूल भाषा भा महतारी भासा के रूप में बोले सीखे ला, "बाहरी हल्का" (आउटर सर्किल) में मूलभासा के रूप में अंगरेजी जाने बोले वाला लोग के संख्या कम बा बाकी दुसरी भासा के रूप में एकर ब्यापक चलन बा आ पढ़ाई-लिखाई आ मीडिया प्रसारण सभ में अंगरेजी के बहुतायत से इस्तमाल हो रहल बा आ सरकारी कामकाज में भी एकर भरपूर इस्तमाल हो रहल बा, अंत में "बिस्तारवान हल्का" (एक्सपैंडिंग सर्किल) बा जहाँ के लोग बिदेसी भाषा के रूप में अंगरेजी सीखे-पढ़े ला। अंगरेजी भासा के भूगोलीय बिस्तार के ई मॉडल भारतीय भाषाबिग्यानी ब्रज काचरू के दिहल गइल हवे आ ई अंगरेज लोग आ अंगरेजी के इतिहासी बिस्तार के आधार पर बनावल गइल हवे।\nब्रज काचरू के दिहल अंगरेजी के तीन सर्किल मॉडल।\nअइसन देस जहाँ अंगरेजी के मूलभासाभासी (नेटिव स्पीकर) लोग बहुतायत में बा, अंदरूनी हल्क़ा के रूप में चिन्हित कइल गइल बा आ एह में अमेरिका, यूनाइटेड किंगडम, आस्ट्रेलिया, कनाडा, आयरलैंड आ न्यूजीलैंड के सामिल कइल गइल बा जबकि उल्लेखनीय संख्या में बोले वाला लोग के आबादी होखे के कारन दक्खिन अफिरका के भी एही सर्किल में गिनल जाला। मूलभासा के रूप में अंगरेजी बोले वाला लोग के आबादी के हिसाब से सजावल जाय तब सभसे ऊपर यूनाइटेड स्टेट्स ऑफ अमेरिका (कमसेकम 231 मिलियन या 23.1 करोड़), आ एकरे बाद घटत क्रम से यूनाइटेड किंगडम (60 मिलियन भा6करोड़), कनाडा (19 मिलियन या 1.9 करोड़), आस्ट्रेलिया (कम से कम 17 मिलियन), दक्खिन अफिरका (4.8 मिलियन या 48 लाख), आयरलैंड (42 लाख), आ न्यूजीलैंड (37 लाख) के नाँव गिनावल जा सके ला। एह देस के बच्चा अपना माई-बाबू से अंगरेजी सीखे लें आ लोकल लोग जिनहन लोग के आपन भाषा कवनों दूसर बा या बाहर से आ के बसे वाला लोग (इमिग्रेंट) एह माहौल में आ कामकाज के जगह पर बातचीत करे खातिर अंगरेजी सीखे ला। ई अंदरूनी हल्क़ा एगो अइसन आधार भा बेस देला जहाँ से बाहर के ओर अंगरेजी के बिस्तार होला।\n↑ "Which countries are best at English asasecond language?". World Economic Forum. पहुँचतिथी 29 नवंबर 2016.\n↑ McCrum, MacNeil & Cran 2003, pp. 9–10.\n↑ Crystal 2003a, p. 69.\n↑ "English". Ethnologue. पहुँचतिथी 2016-10-29.\n↑ "Chinese, Mandarin". Ethnologue. ओरिजनल से 26 September 2016 के पुरालेखित. पहुँचतिथी 2016-10-29. Unknown parameter |deadurl= ignored (मदद)\n↑ 11.0 11.1 Svartvik & Leech 2006, p. 2.\n↑ 12.0 12.1 Kachru 2006, p. 196.\n↑ Ryan 2013, Table 1.\n↑ Bao 2006, p. 377.\n"https://bh.wikipedia.org/w/index.php?title=अंगरेजी&oldid=656174" से लिहल गइल\nयूरोप के भाषा\nएह पन्ना पर आखिरी बेर संपादन 29 मई 2019 के 22:33 बजे भइल रहल।


वायू पुरान - विकिपीडिया\nवायू पुरान एगो संस्कृत ग्रंथ आ आठारऽगो पुरान मे से एगो बाटे। एहमे 24000 श्लोक बा। बाकिर पांडुलिपि मे खाली 12000 श्लोक बाटे। कोनो पांडुलिपि मे चार गो पद आ एक सै बारऽगो अध्याय बा त कोनो मे दू खंड आ एक सै एगारऽगो अध्याय बाटे।Lua error in Module:Footnotes at line 275: attempt to call field 'has_accept_as_written' (a nil value).\n↑ विंटरनित्ज 1922, p. 14.\n↑ विल्सन 1864, p. xxxix.\nरोचर, लुडो (1986), The Puranas, Otto Harrassowitz Verlag, ISBN 978-3447025225 CS1 maint: ref=harv (link)\nविल्सन, एच. एच. (1864). The Vishnu Purana: A System of Hindu Mythology and Tradition (Volume 1: Introduction, Book I). Read Country Books (reprinted in 2006). ISBN 1-84664-664-2. CS1 maint: ref=harv (link)\nविंटरनित्ज, मॉरिज (1922). History of Indian Literature Vol 1 (Original in German, translated into English by VS Sarma, 1981). New Delhi: Motilal Banarsidass (Reprint 2010). ISBN 978-8120802643. CS1 maint: ref=harv (link)\n"https://bh.wikipedia.org/w/index.php?title=वायू_पुरान&oldid=674564" से लिहल गइल\nLast edited on 16 जून 2020, at 04:53\nएह पन्ना पर आखिरी बेर संपादन 16 जून 2020 के 04:53 बजे भइल रहल।


Bhojpuri: केहू के लाश गंगा में दहsता, केहू के जले के बा इंतजार; का कोरोना काल आदमी के आदमी बना दी? – dnyan pravah\nMay 14, 2021 admin\t0 Comments\tBhojpuri, Bhojpuri News, corona death, Corona Pandemic, corona sankramit, corona second wave, coronavirus, Ganga me lash, humanity, importance of human\nकोरोना पॉजिटिव होके कोरोना प लिखल आसान ना होला. हाथवा काँपे लागेला. काँपतो बा. लैपटपवा प बइठत बानी आ लिखे खातिर जोर मारत बानी त आँखी के सोझा अइसन केतना चेहरा नाच जाता जे आज से दस दिन पहिले साथे हँसत-बोलत-बतियावत रहे आ आज ओह में से केहू के अस्थि विसर्जित कइल जाता, केहू के लाश गंगा जी में दहsता त केहू के लाश श्मशान घाट प अपना बारी के इन्तजार में बा. धक्क से जीव हो जाता. आँख भर जाता. शब्द धुंआये लागsता. दिमाग खाली हो जाता. घंटन लैपटॉप के सामने बइठल रहला के बादो कुछ लिखात नइखे. दोसरा हाथ में मोबाइल बा. फेसबुक से भागल रनी ह. फेर फेसबुक प आ गइनी. शुभचिंतक लोग मना करsता. मन मानत नइखे. आवे के पड़sता. शुतुर्मुग के तरह मुंह होने क लेला से त होई ना. अपना खातिर भा दोसरा खातिर मदद भी एही जी माँगे के बा. कुछ लोग योद्धा के तरह दिन-रात मदद में लागल बा. कुछ लोग गिद्ध के तरह दिन-रात नोचे में लागल बा. सियासी खेला जवन बा तवन अलगे बा. हमरा आपन लिखल एगो ग़ज़ल ईयाद पड़sता – जिनिगी के जख्म, पीर, जमाना के घात बा हमरा गजल में आज के दुनिया के बात बाकउअन के काँव-काँव बगइचा में भर गइल कोइल के कूक ना कबो कतहीं सुनात बा अर्थी के साथ बाज रहल धुन बिआह के\nअब एह अनेति पर केहू कहँवाँ सिहात बा भूखे टटात आदमी का आँख के जबान केहू से आज कहँवाँ, ए यारे, पढ़ात बा संवेदना के लाश प कुर्सी के गोड़ बा मालूम ना, ई लोग का कइसे सहात बा ‘भावुक’ ना बा हुनर कि लिखीं गीत आ गजल का जाने कइसे बात हिया के लिखात बा आदमी ब्रम्हांड के सबसे विवेकशील अउरी सबसे लड़ाकू जीव ह. विवेकशील एहसे कि परिस्थतिकी तंत्र में इंसाने बा जे एतना विकसित भइल बा आ विज्ञान, कला, साहित्य, संस्कृति के क्षेत्र में हर-दिन नया प्रतिमान बनावत बा. लड़ाकू एहसे कि हजारो-हजार साल से मानव जीवन के अस्तित्व बा आ कई बार एकरा पर प्राकृतिक बिपदा आइल बा, महामारी के प्रकोप भइल बा, मानव जनित संकट आ युद्ध से पाला पड़ल बा बाकिर ई सगरी लड़ाई लड़त, बाझत-जूझत आगे निकलल बा आ अपना अस्तित्व के बचवले बा. कोरोना महामारी भी मानव जाति खातिर एगो प्रलय ही बा बाकिर हमनी सभे लड़ रहल बानी, भीड़ रहल बानी आ जरूर जीतब जा. फेसबुक पर लोग खूब एक-दोसरा के शुभकामना देता. प्रार्थना आ दुआ में असर होला, करहीं के चाहीं. बाकिर जे सामर्थ्यवान बा ओकरा अपना हीत-मीत से इहो पूछ लेवे के चाहीं कि काहो दवा-बीरो आ टेस्ट आदि खातिर रूपया-पइसा बा ? काम धंधा चलsता? नोकरी बा कि ? पइसा के काम पइसे से नू होई चनेसर. काश ! आपन देश अइसन हो जाइत कि ईलाज आ पढाई खातिर पइसा के फिकिर में लोग के किडनी डैमेज ना होखित. भूख भी एगो समस्या होला ए चनेसर. खैर अभी त पूरा दुनिया में एकही समस्या बा– कोरोना. बाकी सब समस्या ओही में समा गइल बा. जान है तो जहान है. साल 2019 में चीन में पैदा भइल ई कोरोना वायरस पूरा दुनिया के हिला देले बा. सभ काम धंधा, व्यापार, बाजार, रुक गइल बा. मध्यम वर्ग के बहुलता वाला भारत अब रोटियो खातिर तरसे लागल बा. इ कोरोना जवन पूरा 2020 लीलsलस, 2021 पर भी डीठ गड़वले बा. पिछला साल नया-नया रहे त दवाई भी ना रहे आ रोकथाम के जानकारी भी. फेर पता चलल कि मास्क पहिनी, हाथ धोईं आ सामाजिक दूरी बनाईं त ई भाग जाई. रोग बढ़ल त लोग घर में लुकाइल, सरकार लॉकडाउन लगवलस. कुछ लोग जे थेथर रहे उ लॉकडाउन कइसन होला, ई देखे गइल त ढंग से सोटाइल आ घरे आके हरदी दूध पीयल. खैर, फयदे भइल. हरदी दूध से दरदो भागल, कोरोना से लड़े खातिर देह में प्रतिरक्षो जागल आ अनेरे बहरी निकले के आदतो छूटल. एह बीचे दुनिया भर के वैज्ञानिक एकर वैक्सीन बनावे में जुट गइलन. सितंबर-अक्टूबर ले केस कम होखे लागल त एह शर्त पर लॉकडाउन खुले लागल कि लोग कोरोना रोकथाम के नियम के पालन करी. बाकिर लोग ढीला हो गइल. जहां पुलिस जुर्माना असुले उहाँ मास्क लगावे, जहाँ मीडिया के कैमरा लउके, उहाँ मास्क लगावे. बाद में त कई जगे देह में देह दरकचाए लागल, लोग सोचल कि सार कोरोना एही में चपा के मर जइहें. खैर, जनवरी आवत-आवत वैक्सीन भी आ गइल त लोग के देह में डर-भय पहिलहीं ना रहे, अब ढिठाई अउरी आ गइल. नतीजा भइल कि ओरात-बिलात कोरोना फेर लौट आइल आ ए बेरी दुगुना ताकत से आइल, डबल म्यूटेन्ट वाला, जे में ब्रिटेन, दक्षिण अफ्रीका आ कैलिफोर्निया वैरिएन्ट के शक्ति समा गइल. इ महाराष्ट्र, पंजाब, छत्तीसगढ़, मध्यप्रदेश में फइले लागल, ओकरा बाद दिल्ली, उत्तरप्रदेश, बंगाल, हरियाणा आ दक्षिण के राज्यन में आपन पैर पसरलस. बाकिर लोग में डर ना आइल. गाँव में लोग कहे कि भाक मरदे, कवनो कोरोना ओरोना नइखे, चुनाव के रैली होता, लोग धार्मिक काम में जुटsता. सब सरकार आ मीडिया के ढकोसला ह. गाँव में शादी-बियाह आ लापरवाही चलत रहल. अब आलम ई बा कि गाँवहूँ में ई बेमारी फइल गइल बा, लोग के जान जा रहल बा, मौत के आंकड़ा बढ़ रहल बा, श्मशान में लाइन लाग रहल बा. खबर में त सुनले होखब कि आपने घर वाला अपना आदमी के अर्थी नइखे छूअत एह डरे कि ओकरा कोरोना मत हो जाव. प्रशासन के गुहार लगावे के पड़sता कि लाश के अंतिम संस्कार के व्यवस्था कइल जाय. लाश के जवन गजन होता, न्यूज आ सोशल मीडिया पर उ सब देख के दिल दहल जाता. ई कोरोना एह सदी के मानवता पर आइल सबसे बड़ त्रासदी बा. गाँव के एक जना बाबा बतवलें कि प्लेग के महामारी जब आइल रहे, गांव के गाँव साफ हो जाव, लोग लाशन के असहीं छोड़ के भाग जाव, घर छोड़ के बारी-बगइचा में रहे, लोग पलायन कर जाव, बड़ डरावना समय रहे. कहे के माने बा कि मानवता के ऊपर समय-समय पर अइसन प्रकोप होत रहल बा आ इंसान ओकरा से पार पावत रहल बा. अब कोरोना के वैक्सीन आ गइल बा, ओकर सकारात्मक असर भी हो रहल बा, कोरोना के इलाज खातिर नया-नया दवाई भी खोजा रहल बा, ऑक्सीजन के किल्लत से मर रहल लोग खातिर ऑक्सीजन के नया-नया प्लांट खुल रहल बा, विदेशी मदद मिल रहल बा त हमनियो के सकारात्मक रहे के चाहीं. ज्यादा छरिअइला प बेचैनिये बढ़ी. हां, ऑक्सीजन आ इलाज के कमी से लाखो लोग के जान गइल बा, ई क्षम्य नइखे. कुछ लोग वैक्सीन के खिलाफ भी भड़कावता. कुछ लोग दवाई, ऑक्सीजन, एम्बुलेंस के कालाबाजारी में लागल बा. कुछ लोग दवाई आ उपकरण के मुहैया करावे के नाम पर ऑनलाइन ठगी में लागल बा त इहे नू कलयुग ह. एही में अपना बुद्धि-विवेक से निर्णय लेवे के बा. अरे भाई एही में अइसनो लोग बा जे अपना आ अपना परिवार के जान जोखिम में डाल के दिन-रात सेवा में लागल बा. उदहारण के रूप में डॉक्टरे लोग के देख लीहल जाव. उ अदिमिये कइसन जेकरा में दया, प्रेम, करुणा आ ममत्व के भाव ना होखे. मनुष्यता के त इहे सब पहचान ह. जेकरा में से इ सब गायब होला उ अपराधी बन जाला. त का ई कोरोना काल आदमी के आदमी बना दी ? लोग कहsता कि तीसरा लहर भी आवे वाला बा. जब ले कोरोना के समूल नाश ना होई तले ई रक्तबीज बन के उगत रही, एही से हमनी के भी माँ चंडी के जइसे एकर विनाश करे खातिर एक साथे मिल के, एक दूसरा के सहयोग, अपना अंदर के मनुष्यता के जीवित रख के उ सब करे के पड़ी जवन जरुरी बा. कोरोना काल खातिर लिखल अपना संकल्प गीत से बात ख़तम करत बानी – नेह-नाता के ऑक्सीजन से मन के इम्यून के बढ़ावे के जंग जीते के बा कोरोना से एही संकल्प के गोहरावे के दुख त चारो तरफ पसरले बा सुख के कुछ गीत अब कढ़ावे के यार जहिया ले सांस साथे बा जिंदगानी के गीत गावे के ( लेखक मनोज भावुक भोजपुरी साहित्य और सिनेमा के जानकार हैं.)\n← मांझी ने बेरोजगार युवाओं को5हजार माह भत्ता देने की मांग उठाई, नीतीश सरकार की बढ़ी परेशानी\nभोजपुरी सुपरस्टार रितेश पांडे की हल्दी रस्म की Photos वायरल, आज जन्मदिन पर ही हो रही है शादी →\nबिहार में वैक्सीन लेने वाले 1.08 करोड़ लोगों को नहीं मिला सर्टिफिकेट, दूसरी खुराक लगवाने से पहले अब भरना होगा ये घोषणा पत्र


उच्चारण: ग़ज़ल "इलज़ाम के पत्थर" (डॉ. रूपचन्द्र शास्त्री 'मयंक')\nBy डॉ. रूपचन्द्र शास्त्री 'मयंक' - जून 24, 2016


September 2014 – टटका खबर\nबिहार आ यूपी के खबर – आरा के तरारी थाना प्रभारी विजय प्रसाद राय ठीक से काम ना करे का आरोप में पुलिस अधीक्षक राजेश कुमार का आदेश से तुरत प्रभाव से निलंबित क दिहल गइले. भोजपुर जिला के नारायणपुर थाना के अहिले गांव का नहर से सोमार का दिने पुलिस तीस बरीस के एगो…\nRead More about टटका खबर : 29 सितंबर 2014, सोमार\nबिहार आ यूपी के खबर – बलिया के रसडा में शनिचर के रात एगो पेट्रोल टैंकर पलटला का बाद ओहमें आग लाग गइल आ ओहसे झँउस के छह लोग के जान चल गइल आ बीसन लोग घवाहिल हो गइल बा. सारण जिला के मुख्य न्यायिक दंडाधिकारी का अदालत परिसर में पिछला हप्ता भइल बमबाजी का…\nRead More about टटका खबर : 28 सितंबर 2014, अतवार\nबिहार आ यूपी के खबर – छात्रवृति खातिर खोलाइल बैंक खाता में न्यूनतम राशि राखे के प्रतिबंध हटावल गइल. गोपालगंज के माझा इलाका के छवही पंचायत के मुखिया अजहर हुसैन के इलाज का दौरान भइल मौत का बाद खिसियाइल लोग जम के हंगामा कइल. आजम खान के कहना बा कि जबले जीहें तबले जौहर विश्वविद्यालय…\nRead More about टटका खबर : 27 सितंबर 2014, शनिचर\nबिहार आ यूपी के खबर – चंदौली के सदर कोतवाली इलाका में आजु शुक का दिने ट्रेन से कटा के एगो बूढ़ के मौत हो गइल. उत्तर प्रदेश लोक सेवा आयोग से चुनाइल 2001 एमबीबीएस डाक्टरन से आपन पसंदीदा जिला बतावे के कहल गइल बा. सूची विभागीय वेबसाइट पर मौजूद बा. सारण जिला के तरैया…\nRead More about टटका खबर : 26 सितंबर 2014, शुक\nबिहार आ यूपी के खबर – कुशीनगर जिला के हाता इलाका में भइल एगो कांस्टेबल के मौत का बाद ओकर परिजन गोरखपुर के गुलहरिआ इलाका में जाम लगवलन. उत्तर प्रदेश कांग्रेस के कुछ बड़का नेता 28 सितम्बर के होखे वाला पार्टी के चिन्तन शिविर में शामिल ना होखे के फैसला कइले. सिवान जिला के भगवानपुर…\nRead More about टटका खबर : 25 सितंबर 2014, बियफे\nबिहार आ यूपी के खबर – दिवंगत गोरक्षपीठाधीश्वर महंत अवैद्यनाथ के श्रद्धांजलि सभा गोरखपुर में भइल जवना में साधु सन्त, हिन्दू संगठन के पदाधिकारी आ भाजपा नेता शामिल भइले. एह सभा में कहल गइल कि राम मंदिर बनवावे के महंत जी के संकल्प हर हाल में पूरा कइल जाई. बिहार का मुजफफरपुर जिला के गायघाट…\nRead More about टटको में टटका खबर : 24 सितंबर 2014, बुध\nबिहार आ यूपी के खबर – यूपी के राज्यपाल नाम नाईक कुलपतियन के समय सीमा का भितरे परीक्षा करावे, परिणाम घोषित करे आ नया सत्र शुरू करावे के निर्देश दिहले. इलाहाबाद उच्च न्यायालय आदेश दिहले बावे कि कंपनीबाग में कवनो तरह के व्यावसायिक भा सामाजिक समारोह ना कइल जा सके. बिहार के जल संसाधन मंत्री…\nRead More about टटको में टटका खबर : 22 सितंबर 2014 से\nटटका आरा (बिहार के भोजपुर, रोहतास, बक्सर, कैमूर आ भभुआ जिला के खबर पर एक नजर) आरा रमना मैदान के सांस्कृतिक भवन में होखत एगो समारोह का दौरान कुछ लोग एगो आदमी के चोर बता के जमा के धुनाई क दिहल. आधा घंटा ले पिटाई चलत रहल बाकिर पुलिस के कहीं पता ना रहे. बहोरनपुर…\nRead More about टटका खबर : 21 सितंबर 2014\nटटका आरा (बिहार के भोजपुर, रोहतास, बक्सर, आ कैमूर जिला के खबर पर एक नजर) तरारी थाना क्षेत्र के हरदिया गाव में दहेज खातिर बियहुता के हत्या करे आ सुबुत मेटावे के मामिला सामने आइल बा. मरे वाली के भाई ओकरा पति समेत आठ जने प मुकदमा लिखववले बाड़न. शुक का दिने पीरो, ईमादपुर, अगिआव…\nRead More about टटका खबर : 20 सितंबर 2014\nटटका आरा (बिहार के भोजपुर, रोहतास, बक्सर, आ कैमूर जिला के खबर पर एक नजर) गजराजगंज चौकी के मसाढ़ गांव में बियफे रात पड़ल छापा में भूसा में लुका के राखल डेढ़ क्विंटल गांजा बरामद भइल बाकिर अपराधी भाग निकलल. नवादा थाना के बाइपास बस पड़ाव पर बियफे का दिने छापा मार के छह गो…\nRead More about टटका खबर : 19 सितंबर 2014\nटटका खबर : 18 सितंबर 2014\nटटका आरा (बिहार के भोजपुर, रोहतास, बक्सर, कैमूर आ भभुआ जिला के खबर पर एक नजर) अखिल भारतीय विद्यार्थी परिषद बक्सर के एमवी कालेज में मंगल का दिने छात्र सम्मेलन सह कालेज इकाई पुनर्गठन समारोह मनवलसि जवना के अध्यक्षता अभाविप के नगर उपाध्यक्ष डा.यशवंत कुमार कइलन. बक्सर रामलीला मैदान में मंगल का दिने विधि विधान…\nRead More about टटका खबर : 18 सितंबर 2014\nटटका खबर : 17 सितंबर 2014\nटटका जानकारी आजु विश्वकर्मा पूजा आ पीएम नरेन्द्र मोदी के जनमदिन ह. आजुए चीन के राष्ट्रपति भारत के दौरा पर अइहें आ अहमदाबाद से यात्रा के शुरुआत करीहें. खास बात बा कि एह दौरान भारत के राष्ट्रपति प्रणव मुखर्जी चीन के यात्रा पर बाड़ें. टटका आरा (बिहार के भोजपुर, रोहतास, बक्सर, आ कैमूर जिला के…\nRead More about टटका खबर : 17 सितंबर 2014\nटटका खबर : 16 सितंबर 2014\nटटका जानकारी आजु 33 गो विधानसभा सीट पर भइल उपचुनाव के वोट गिनल जाई. ठठको में टटका खबर खातिर भोजपुरिका डाॅट काॅम पर जाईं. आजु जिउतिया पर्व ह. काल्हु विश्वकर्मा पूजा आ पीएम नरेन्द्र मोदी के जनमदिन ह. काल्हुए चीन के राष्ट्रपति भारत के दौरा पर अइहें. टटका आरा (बिहार के भोजपुर, रोहतास, बक्सर, आ…\nRead More about टटका खबर : 16 सितंबर 2014\nटटका खबर : 15 सितंबर 2014\nटटका जानकारी आजु जिउतिया के नहाय खाय ह. उपचुनाव के वोट काल्हु गिनल जाई. जिउतिया काल्हु मनावल जाई. टटका आरा जीत दिल्ली में आ जुलूस आरा में. जेएनयू छात्रसंघ चुनाव में नक्सली समर्थक आइसा के जीत पर आरा शहर में जुलूस निकालल गइल. तरारी प्रखंड के ईमादपुर थाना के चारूग्राम में जमीन कब्जा के विवाद…\nRead More about टटका खबर : 15 सितंबर 2014\nटटका एबीसीडी : 14 सितंबर 2014\nटटका आरा डेहरी आन सोन में बिजली के नया कनेक्शन देबे खातिर 18 तारीख से शिविर लगावल जाई. बिक्रमगंज थाना के धारुपुर में एगो ढोंगी धन दुगना करे का नाम पर पांच लाख रुपिया नगद आ लाखों के गहना ले के भाग गइल बा. अब ओकरा खिलाफ थाना में केस लिखवावल गइल बा. सासाराम में…\nRead More about टटका एबीसीडी : 14 सितंबर 2014\nटटका जानकारी आजु हिन्दी दिवस ह. आजुए जेएनयू के छात्रसंघ चुनाव के रिजल्ट आवे वाला बा. जिउतिया परसो 16 सितंबर के मनावल जाई. 13 सितंबर के पड़ल वोट 16 सितंबर के गिनल जाई. 17 सितंबर के विश्वकर्मा जयन्ती आ नरेन्द्र मोदी के जन्म दिन पड़ी. ओही दिन चीन के राष्ट्रपति भारत यात्रा पर अइहें आ…\nRead More about टटका खबर : 14 सितंबर 2014\nटटका खबर 13 सितंबर 2014\nटटका भारत गोरक्षनाथ मंदिर के बड़का महंत अवेद्यनाथ जी गोलोकवासी हो गइनी. शुक का साँझ 97 साल का उमिर में गुड़गांव के मेदांता अस्पताल में उहाँ के मौत हो गइल. महंत अवेद्यनाथ योगी आदित्यनाथ के राजनीतिको गुरू रहनी. गोरखपुर से चार बेर सांसद रहल महंत अवेद्यनाथ के जनम 28 मई 1921 का दिने भइल रहे….\nRead More about टटका खबर 13 सितंबर 2014\nटटका खबर : 12 सितंबर 2014\nटटको में टटका खबर भोजपुरिका डाॅट काॅम पर प्रकाशित होखल करी आ दिन भर के खबर बिटोर के बाद में एहिजा सिलसिलेवार डालल जाई. टटका भारत करोडों रूपिया के सारधा चिट फंड घोटाला में आरोपी आ पश्चिम बंगाल के पुलिस महानिदेशक रहल तृणमूल कांग्रेस नेता रजत मजुमदार के 16 सितंबर तक ले सीबीआई के हिरासत…\nRead More about टटका खबर : 12 सितंबर 2014\nटटका खबर : 11 सितंबर 2014\nटटका बिहार पटना पुलिस कार्यालय में पेंशन प्रभारी के पद पर काम करत प्रशिक्षु अवर निरीक्षक दिनेश कुमार सिंह के बुध का दिने चार हजार रूपिया घूस लेत घरी गिरफ्तार कर लिहल गइल. मुख्यमंत्री जीतन राम मांझी के कहना बा कि उनुका सरकार में कैबिनेट में शमिल होखे का बारे में फैसला राजद आ कांग्रेस…\nRead More about टटका खबर : 11 सितंबर 2014\nटटका खबर : 10 सितंबर 2014\nटटका भारत जम्‍मू-कश्‍मीर के बाढ़ वाला इलाकन से 50 हजार से अधिका लोग के सेना आ राष्‍ट्रीय आपदा कार्रवाई बल बचा लिहले बिया, एह बचावल लोग में नेपाल के राजदूत आ उनका संगेे गइल 17 लोग, आ गोल्‍फ के सार्क टीम के 28 गो पाकिस्‍तानी खिलाड़ीओ शामिल बाड़े. बरखा त रूकल बा बाकिर हालात अबहियों…\nRead More about टटका खबर : 10 सितंबर 2014


भोजपुरी के सौभाग्य आ दुर्भाग्य – Anjoria\nDecember 3, 2013 Editor पुस्तक चर्चा, भाषा, सरोकार, साहित्य 0\nभोजपुरी के सौभाग्य बा कि एम्मे एक से एक महात्मा संत, प्रतिभाशाली राजनीतिज्ञ, विद्वान, हुनरमन्द कलाकार, वैज्ञानिक आ समाज सेवियन क लमहर कतार बा. विशाल भू-भाग, नदी-पहाड़ आ कृषि संपदा बा. वाचिक संपदा का साथ सिरजल साहित्य बा बाकि भोजपुरी के दुर्भाग्य ई बा कि सबकुछ का बादो एकर अपने कहाये वाला लोग जाने अनजाने एकर कुआदर आ उपेक्षा कइले बा. अपना मातृभाषा का दिसाईं लोगन में ऊ चेतना नइखे, जवना से एकर भाषिक अस्मिता सम्मानजनक स्थान पावे. हमनी के कूप-मण्डूक स्थिति से निकलतो बानी जा त अपना भाषा के ‘बहता नीर’ बनवला आ ओह नीर का महत्व बढ़वला से हिचकिचात बानी जा.\nभोजपुरी क कतने समूह, संस्था, सम्मेलन, अउर अकादमी, बनली स, बलुक कुछ कथित रूप से राष्ट्रीय आ अन्तर्राष्ट्रीयो कहाए लगली स; बाकि स्वारथ, गोलबन्दी आ निजी एक्सपोजर से ऊपर उठि के रचनात्मक विस्तार के सोगहग उदाहरन ना बन पवली स. एकरा साहित्यिक सांस्कृतिक आ कला क्षेत्र के स्वयंभू नेतृत्व के पुछहीं के नइखे, ऊ ‘अच्छा’ के ‘अच्छा‘ माने आ कहे के छोड़ीं, ओके उपेक्षित करे मे कवनो कोर-कसर नइखे छोड़त. ‘पाती‘ बत्तीस बरीस से साहित्यिक मंच का रूप में अपना भूमिका निर्वाह का साथ सामाजिक आ सांस्कृतिको पक्ष के लेके सचेत रहल बिया. एह अंक में एही अस्मिता-चिन्तन का बहाने, ‘‘बिहार भोजपुरी अकादमी‘‘ का मौजूदा क्रिया कलाप पर भोजपुरी जगत के हलचल शामिल कइल गइल बा.\nएह अंक के ‘कथा- विशेषांक’ कहला का पाछा कारन अतने बा कि बिना कवनो पूर्व घोषणा आ बिना कवनो विशेष आयोजन के आठ गो कहानी आ पॉच छव गो लघुकथा प्रकाशन खातिर आ गइली स. हर रचना के आपन खासियत आ सवाद रहे. साँच कहल जाव त कहानी-खिस्सा कहे क सभकर अलग अलग अंदाज होला बाकिर एह अंदाज में जब नया कथ, संवेदना के नया कोन भा जिनिगी के कवनो पक्ष क नया बिम्ब, नया भाषाई बिनावट का साथ सुभाविक मुहावरा आ शब्द- विधान का साथ उभरेला त कहानी पढ़े, सुने, गुने वालन क सवादो बदल जाला. एह अंक में शामिल कथाकारन क कोसिस कि ‘कहानी‘, कहानी का साथ-साथ ब्यौहारिक सनेस (मेसेज) बनो. अंक में मँजल आ सिद्धहस्त रचनाकारन का साथ, कुछ नयो प्रयास वाला रचनाकार शामिल बाड़न. एह अंक में ‘‘हमार जनपद/ हमार गाँव’’ स्तम्भ में ‘सोनांचल’ पर आलेख का साथ भोजपुरी के आदि कवि कहाए वाला कबीर पर डा॰ गदाधर सिंह के सुचिन्तित आलेख पढ़े लायक बा.\nभोजपुरी दिशा बोध के पत्रिका\n‘‘बेटा टेम्पु ड्राईवर के’’ फिलिम के शुटिंग शुरू भइल


November 2018 – टटका खबर\nबॉलीवुड स्टार आमिर खान आ बिगबी अमिताभ बच्चन के जोड़ी आ 100 करोड़ से अधिका के कमाई करे वाली फिलिमन का सूची में शामिल भइला का बावजूद ठग्स ऑफ हिंदोस्तान के कमाई लगातर घटल जात बा. यशराज बैनर तर बनल हिन्दी, तमिल, आ तेलुगू में बनावल गइल ई फिलिम ठग्स ऑफ हिंदोस्तान दिवाली का अगिला…\nRead More about ठग्स ऑफ हिंदोस्तान के कमाई में लगातार गिरावट\nआजु सोमार का दिने प्रधानमंत्री नरेन्द्र मोदी वाराणसी में दू गो नेशनल हाईवे आ बन्दरगाह के उद्घाटन करीहें. एह दुनु हाईवेज के लम्बाई 34 किलोमीटर बा आ एहनी पर 1572 करोड़ रुपिया का खरच भइल बा. बाबतपुर हवाई अड्डा के वाराणसी से जोड़त हाईवे जौनपुर, सुल्तानपुर होत लखनऊ ले जाई. हरहुआ में बनल फ्लाईओवर आ…\nRead More about पीएम मोदी आजु बनारस में दू गो नेशनल हाईवे के उद्घाटन करीहें\nखबर आइल बा कि चारा चोर लालू के बड़का बेटा तेज प्रताप यादव जे बहुरुपिया का तरह तरह-तरह के स्वांग रचत रहेला अपना मेहरारु से तलाक लेबे खातिर अदातल में अर्जी लगा दिहले बा. अबहीं पाँच महीना पहिलहीं एह लोग के बिआह भइल रहुवे. तेजू के मेहरारुओ बिहार के मुख्यमंत्री रहल स्व. दारोगा प्रसाद यादव…\nRead More about भल मुअनी भल पिलुआ पड़ल


रानी चटर्जी आ संजय पाण्डेय फेरू एक बेर साथ मे – Anjoria\nरानी चटर्जी आ संजय पाण्डेय फेरू एक बेर साथ मे\nअगस्त 17, 2014 रानी चटर्जी, संजय पाण्डेय, हमके दारू नहीं मेहरारू चाही\nबहुचर्चित फिलिम ‘हमके दारू नहीं मेहरारू चाही’ में रानी चटर्जी आ संजय पाण्डेय फेरू एक साथ अभिनय करत बाड़े. एकरा पहिलहू कई एक फिलिमन मे ई लोग देखे वालन के दिल जीत चुकल बा.\nआजुकाल्हु फिलिम के शूटिंग गुजरात में चलत बा.\nसोनू सिंह आ अक्षय वारंग के परोसल एह फिलिम मे ‘मेहरारू’ के टाइटिल भूमिका मे रानी चटर्जी बाड़ी. निर्माता राम सजन मौर्या आ निर्देशक नन्द किशोर महतो हउवन.\n‘साजन की बाहो में’ आर एस.तिवारी के जलवा


सी.पी. भट्ट फिट त पिक्चर हिट. ’नो इफ नो बट, ओनली सी.पी.भट्ट’ – Anjoria\nसी.पी. भट्ट फिट त पिक्चर हिट. ’नो इफ नो बट, ओनली सी.पी.भट्ट’\nथियेटर का दुनिया से अपना अभिनय के शुरुआत करे वाला जुझारू कलाकार सी पी भट्ट गँवे गँवे हर सफल भोजपुरी फिलिम के हिस्सा बनल जात बाड़न, एही से कहाए लागल बा कि ’नो इफ नो बट, ओनली सी.पी.भट्ट !’पिछला साल 2012 के सगरी हिट भोजपुरी फिलिमन में शामिल रहलन सी पी भट्ट. निर्माता- अभिनेता हैदर काजमी के चर्चित फिलिम ’कालिया’ में सी पी भट्ट जोरू के गुलाम बन के दर्शकन के खूब मनोरंजन कइले रहलन. एह काम में उनुका पत्नी के भूमिका में अलीशा के भरपूर साथ रहुवे. फिलिम ’भाई जी ’ में अंडर प्ले कैरेक्टर विराज भट्ट के कैशियर बनल भट्ट दर्शकन के खुब गुदगुदवलें. पवन सिंह आ अंजना सिंह अभिनीत फिलिम लावारिस का एगो गीत पर नाच के आ अपना हास्य अभिनय से सीपी फिलिम के अउरी मजेदार बना दिहलन. ’घात’ फिलिम में मेहमान भूमिका के जरिए दर्शकन के धेयान अपना ओर खींच लिहलन. ’बा केहू माई का लाल’ फिलिमो में सी पी भट्ट आ रीतू पाण्डेय के जुगल जोड़ी के कमेस्ट्री धमाल मचवलसि. एही तरह राजकुमार आर पाण्डेय के फिलिम नागिन समेत अउरीओ कई एक फिलिमन में सीपी के दमदार मौजूदगी रहल.\nपिछला साल क बाद अब एह साल 2013 के बात करीं त खेसारी लाल यादव अभिनीत चरणों की सौगंध, शपथ के अलावा गरदा, लड़ाई, दम होई जेकरा में उहे गाड़ी खूटा, रानी बनल ज्वाला, यादव जी, यादव पान भण्डार, मेहरारू जिंदाबाद, प्यार कवनो खेल न ह, मजनू मोटरवाला अउर अबही हाल ही में अभय सिन्हा प्रोडक्शन के पच्चीसवीं फिल्म दुल्हे राजा साईन में सीपी के देखे के मौका मिली.\nPrevious Post: भोजपुरी आ छत्तीसगढ़ी फिलिमन के शूटिंग में व्यस्त बाड़ी पूजा सिंह\nNext Post: एके दिन तीन गो फिलिमन के रिलीज से रिंकू घोष का नामे एगो अउर रिकार्ड बनल


ब्राह्मण वोट खातिर सगरी गोल फिकिरमंद बाड़ें – टटका खबर\nयूपी में ब्राह्मण वोट के अपना पाला में बिटोरे खातिर सगरी राजनीतिक गोल फिकिरमंद हो गइल बाड़ें. बसपा पहिलही से खुलेआम ब्राह्मण जाति के गोलबंद करे में लागल बिया आ अब एह काम में समाजवादिओ पार्टी शामिल हो गइल बिया. काल्हु परशुराम जयंती का मौका पर लखनऊ में बोलावल ब्राह्मण सम्मेलन में मुख्यमंत्री अखिलेश यादव एलान कइलन कि बसपा राज में ब्राह्मण आ सवर्ण लोग पर लगावल फर्जी मुकदमा वापिस ले लिहल जाई. हालही में अल्पसंख्यक आतंकवादियन से मुकदमा हटावे के सपा सरकार के कोशिश फेल हो चुकल बा बाकिर सपा आपन चाल चले में ठिठकत नइखे.\nTags: ब्राह्मण समाज, सपा